
SADRŽAJ 


Pravilan izbor hrane — sigurno zdravlje 
Svježi sir — jeftin izvor bjelančevina 
Suhi sir — bogat izvor bjelančevina . 
Svježi sir kao međuobrok 

Sir kao jelo brze pripreme 

Sir kao dopuna i dodatak jelima 
Svježi sir u dijetnoj ishrani . 
Odlaganje sira u hladnjaku . 
Proizvodnja sira 

Hranjiva vrijednost sira u 100 grama 


Sirovi na našem tržištu 


Upute za pripremanje jela od sira (100 recepata) . 


Jela od svježeg kravskog sira: 
hladna slana jela 
topla slana jela . 
hladna slatka jela 
topla slatka jela . 


Jela od domaćeg žervea (sir od vrhnja) 
slana jela 
slatka jela 
Jela od tvrdog sira 
hladna jela 
topla jela 
Izvadak brzih jela. . . * 


BJELANČEVINA JE ŽIVOTNO POTREBNA 


SASTAVINA NAŠOJ HRANI 


SIR JE BOGAT IZVOR BJELANČEVINE 





PRAVILAN IZBOR HRANE — SIGURNO ZDRAVLJE 


Uvjeti života i rada traže takav izbor namirnica i takav jelovnik dana, 
koji će svojim sadržajem stvoriti ravnotežu između trošenja snage u 
organizmu i unošenja energetskih tvari. 


Energija se troši fizičkim radom čovjeka (hod, rad rukama, sagibanje 
itd. )i procesom izgaranja u organizmu (rad srca, dišnih i probavnih 
organa itd.). 

Potrebe potrošnje u organizmu odnose se jednako na mlad organizam u 
razvitku kao i na organizam odrasloga, samo u načinu kako se nado- 
knađuje gubitak energije postoji razlika između odraslih i mladih ljudi. 
Hranom se dovode u ravnotežu odnosi »potreba—potrošnja«, ako ona 
odgovara nastalim potrebama. Hranu sačinjavaju razne namirnice, koje 
mogu neke više, neke manje zadovoljiti potrebe organizma. 

Iz ovih je razloga potrebno dobro poznavati namirnice, kako bi se svaka 
namirnica uvrštavala u jelovnik dana prema svom sastavu, a u skladu 
sa sastavom ostalih namirnica koje se priređuju za hranu. 

Ovo znanje potrebno je svakoj osobi koja nabavlja i priređuje hranu, 
kao i svakome tko sam bira već gotova jela koristeći se društvenom 
prehranom. 


Pravilna ishrana je osnova zdravlja i radne sposobnosti. Svaka osoba 
koja priređuje hranu odgovorna je za zdravlje onih koji se tom hranom 
koriste. Svaki pojedinac koji sam odabire gotova jela za svoj dnevni 
jelovnik ravna sam svojim zdravljem. 


Voditi kontrolu svoje ishrane u pravcu vlastitog zdravlja znači posje- 
dovati znanje koje dozvoljava da svakog dana možemo odgovoriti na 
pitanje da li je hrana odnosno jelovnik dana dao dovoljno bjelančevine, 
minerala i vitamina, ugljikohidrata (šećera i škrobi) i masnoća, tj. da 
li je jelovnik sadržavao iz svake grupe namirnica one koje organizam 
dnevno treba da bi ostao zdrav: 








I grupa: II grupa: | III grupa: IV grupa: 
mlijeko | meso voće | kruh | 
sir riba povrće tjestenine 
jogurt perad krumpir šećer 
jaje limuni ulje 
| sočivice naranče mast 
x maslac 
margarin 





MEKAN SVJEŽI SIR — JEFTIN IZVOR BJELANČEVINA 


U siru je sadržana u znatnoj količini najvrednija sastavina mlijeka: 
Mlječna bjelančevina 


Životinjske su bjelančevine najbliže po svom sastavu organizmu čovjeka. 
Bjelančevine sira su prema tome sastavine koje organizam čovjeka može 
korisno (potpuno) upotrijebiti za izgradnju svojih stanica. Ovu vrst bje- 
lančevina prima tijelo u mlijeku, siru, mesu, ribi i jajetu. 

Mekan svježi sir proizvodi se od kiselog mlijeka, zovu ga i domaći kiseli 
sir. Glavni sadržaj, gruševina ovog sira je bjelančevina. 


U 100 grama mekanog svježeg sira ima 17—23% bjelančevine. 

Što je manje vode u siru, to je sadržaj bjelančevine znatniji. Ishrana 
čovjeka se ne može zamisliti bez namirnica koje sadrže bjelančevina. 
Iako ima bjelančevina i u biljnoj i u životinjskoj hrani, najbolje je 
kad su one zastupane mješovito u ishrani, tj. kad se hrana sastoji i od 
biljnih i od životinjskih bjelančevina. Svako pomanjkanje bjelančevina 
u hrani, nosi sa sobom posljedice koje su štetne po zdravlje. Pomanj- 
kanje bjelančevina u djetinjstvu sprečava normalan tjelesni razvitak, u 
odraslijoj dobi vodi pak do takvog slabljenja da organizam ne može ula- 
gati u rad potrebnu snagu. 

Sadržaj bjelančevina u nekim namirnicama često je u opreci s njihovom 
cijenom. U mekom (svježem) siru količina bjelančevine, ove toliko po- 
trebne sastavine, odgovara cijeni. Naime, kako 


100 grama svježeg sira stoji 20 dinara, 


ta je količina sira uz 100 g kruha — u prehrambeno-fiziološkom smislu 
dobar doručak, jer bjelančevina sira upotpunjuje bjelančevinu kruha. 

Prosuđivanje namirnica s prehrambeno-fiziološkog gledišta i cijene poka- 
zuje da je mekan (svježi) sir u odnosu na količinu i korištenje bjelan- 
čevina u organizmu hranjiva i jeftina namirnica. S ovog stanovišta treba 
kod kupovanja prosuđivati svaku namirnicu odnosno svako jelo: koliko 
se hranjivih sastavina dobije za određen novac. | 


TVRDI SUHI SIR — BOGAT IZVOR BJELANČEVINE 


Jednostavnim sušenjem na zraku ili dimu mekan sir gubi vodu, postaje 
tvrđi, trajniji i teže se kvari. Čim je u siru manje vode, količina bje- 
lančevine je znatnija. 
100 grama suhog sira ima do 46% bjelančevine 

Ova vrst sira ima kod nas posebno značenje u sezoni niske proizvodnje 
mlijeka. Sušeni sir kao proizvod visoko vrijedne bjelančevine može zami- 
jeniti mlijeko u kritičnim mjesecima zime, kad uslijed pomanjkanja 
paše i neracionalnog hranjenja stoke zakaže proizvodnja mlijeka. Obrada 
tvrdih (suhih) sirova, koji se proizvode grušanjem pomoću sirila (labfer- 

menta) mnogo je složenija. Tlačenjem sirnine (gruševine) da bi se istisla 
voda, sušenjem gruševine, zrenjem sira u specijalnim prostorijama i utje- 
cajem različitih bakterija dobivaju se mnoge vrsti sirova koji se među- 
sobno razlikuju bojom, ukusom (blagi, oštri, pikantni) i mirisom, uopće 
posebnom aromom. Među suhim, zrelim sirovima, posebno mjesto zauzi- 
maju oni kojima se za vrijeme podsirivanja dodaju gljivice (npr. Roque- 
fort-u, penicillium rogqueforti) koje izazivaju plavu plijesan i daju siru 
karakterističan tek. Zanimljivo je da se npr. pronalazak sira Camem- 
bert-a (Čč. Kamamber) potkraj 18. stoljeća pripisuje jednoj seljakinji. 
Na tržnici u Vimontieru u Normandiji podignut joj je spomenik. 


I ovaj je sir (Camembert) protkan plavim žilicama plijesni; ukus mu 
je po pećurkama. 


Neki se sirovi mrve kod rezanja, npr. gorgonzola (također protkan plavom 
plijesni); taj je sir izrazito pikantan. 


Pojedine vrsti tvrdih sirova trebaju za zrenje i po nekoliko godina, npr. 
parmezan sir za ribanje mora zreti najmanje 3—4 godine, ali taj proces 
može trajati i do 20 godina. (Zrenje je proces koji nastaje utjecajem 
fermenata na bjelančevine, mlječni šećer i mast u siru). 


Zrenje ostavlja kod nekih sirova karakteristična oka, po kojima se može 
prosuditi stupanj njegove zrelosti. Ako su oka pravilno raspoređena, 
veličine najmanje kao trešnja (npr. kod Ementalera), tada je sir zreo. 
Ako se kod rezanja orosi, dosegao je stupanj, koji daje najbolji tek. 
Cijena tvrdih sirova koji se dobivaju zrenjem, veća je od cijene sirova 
koji se obično suše, ali u odnosu na količinu visokovrijedne bjelančevine, 
mlječnih masti, kalcija i vitamina daju ovi sirovi u manjoj količini 
velike hranjive vrijednosti. 


suhi (tvrdi) sir u 50 grama sadrži 23% bjelančevine 
(svježi (meki) sir sadrži u 100 grama 23% bjelančevine 


Prema tome, 100 grama svježeg sira ili 50 grama suhog sira daju iste 
vrijednosti bjelančevina. 


SVJEŽI SIR KAO MEĐUOBROK 


Iskustva su pokazala da mali međuobrok (doručak ili užina) koji se 
uživa u toku rada znatno utječe na obnavljanje tjelesne i duševne snage. 
Naravno da njegov učinak visi o sastavu. Ova su iskustva potvrđena 
naučnim ispitivanjima na mnogim radnim mjestima: u školama, tvorni- 
cama i sličnim ustanovama. Pokazalo se da je aktivnost u radu (pažnja 
kod stroja, izdržljivost itd). porasla uzimanjem malog obroka odnosno 
međuobroka. 


Ne smije se kod toga smetnuti s uma da međuobrok mora biti kvalitetan 
u pogledu hranjivih sastavina i količine. Svrha je međuobroka, da akti- 
vizira snage za rad, a ne da ih koči (opterećivanjem probave). 


Svježi sir koji sadrži i nešto masnoće izvrstan je namaz za obloženi kruh 
(sendvič). Ako se u namaz doda kosani crveni luk, dodaje se na taj 
način i vitamin C. IT zelena paprika, sitno isjeckana, dobar je dodatak u 
pogledu vitamina i minerala. Ovim dodacima djeluje obrok ukusno i 
osvježujuće. Luk npr. podražuje lučenje probavnih sokova, osim toga 
unosi potrebnu sočnost, te se zalogaji lako gutaju. To je posebno važno 
ako je sir od mršavog mlijeka, s vrlo malo mlječne masti. 


Svježi sir, pomiješan s vrhnjem ili maslacem, kao namaz za obloženi kruh 
dobar je obrok u pogledu hranjivosti. Uz spomenute dodatke u namazu 
obrok je obogaćen, prijatan za jelo, jer s raznim dodacima povrća i voća 
nikad ne dosadi, pogotovo ako se svaki dan uživa. Ima pojedinaca koji 
vole promjenu, a spomenuti dodaci omogućuju dnevno različitost u ma- 
lom međuobroku. Iz iskustva se znade da jednolična hrana ne stimulira 
volju za jelo. Obrok kojemu je osnova namaz od sira, a dodatak povrće 
ili voće, unosi potrebnu promjenu. Već svojim vanjskim izgledom (npr. 
bojom povrća) pobuđuje volju za jelom. 


SIR KAO JELO BRZE PRIPREME 


Sir je namirnica od koje se vrlo brzo mogu pripremiti neki obroci, jer 
se može uživati, čim ga donesemo s tržnice, mljekarstva ili trgovine. 
Kao proizvod velikih mljekara, svježi se sir prodaje u omotu od perga- 
ment-papira u određenoj težini. 

Ostali mekani sirovi, kao kod nas »pionir« i topljeni sir u trokutima, 
prodaju se u folijama od staniola i u kutijama. 

Namirnice s vlažnom površinom izložene su toliko vanjskom utjecaju 
prašine i insekata, da je radi zaštite zdravlja bilo potrebno zamatati ove 
namirnice u određeni papir. 

Zato treba izbjegavati kupovanje svježeg sira, koji nije umotan, jer bi 
moglo doći do raznih infekcija. 


Iz navedenih razloga ne može se dovoljno naglasiti koliko je kod kupo- 


vanja potrebno voditi računa o uvjetima čistoće u kojima se prodaje 
svježi sir. 

Iako je svježi sir, koji se dobiva spontanim kiselenjem mlijeka zapravo 
kiseli sir, a sirove koji se dobivaju grušanjem pomoću sirila slatki, obje 
vrste daju dobrom kombinacijom dobar obrok. Taj se može postići oblo- 
ženim kruhom (sendvičem), za koji kao mazivo služi svježi (mekan) sir, 
a kao hranjivi i ukusni dodatak zreo sir. Isti učinak daju razne 
vrsti sirova kod mnogobrojnih hladnih jela (tzv. hladni pladanj). Kod 
priređivanja hladnih jela (hladni pladanj) omogućen je izbor i kombini- 
ranje pojedinih sirova: blagih i oštrih, mekih i tvrdih, masnih, mršavih 
i pikantnih (Francuzi i Švicari vrsni su poznavaoci svih vrsti sirova, te 
su razni sirovi njihove zemlje uobičajeni završetak objeda). 

Zreli sirovi dobro se slažu kao obrok s raznim voćem, sočnim i suhim, 
npr. grožđem i orasima, maslinama, kruškama i jabukama. To su tečni 
i hranjivi obroci. Kiseline u voću ugodno ublažuju oštar tek nekih sirova. 

Voće unosi potrebne vitamine i minerale. Prisustvom vitamina dobro se 
iskorištavaju u organizmu hranjive tvari uopće. 

Uživanje sira s voćem toliko se uobičajilo da se proizvode mali ražnjići 
od plastične mase (10—15 cm), na koje se nabadaju kocke sira i voća 
naizmjence kao gotov zalogaj. Ovi ražnjići svaki u drugoj boji daju s 
bojom sira i voća naročito lijep izgled ovom načinu usluživanja. Ovako 
priređeni nose se u prikladnim plastičnim kutijama i na izlete. 


Sir je jelo brzo pripreme, ali zahtijeva — osobito, ako je tvrd, zreo Sir, 
da se dobro žvače, tada se i dobro probavlja. 


SIR SVJEŽ I SUH KAD DODATAK I DOPUNA JELU 


Svježi se sir upotrebljava kao dodatni dio za kuhanim i pečenim jelima 
od brašna. U kontinentalnim krajevima služi u tu svrhu kravlji i ovčji 
sir. U krajevima duž jadranske obale, od sjevera do juga, u tu se svrhu 
upotrebljava ovčji sir koji zovu skuta. 

Skuta je vrst mladog ovčjeg sira, a dobiva se grušanjem pomoću sirila. 
Sadrži osim bjelančevine mlječnu mast, mlječni šećer, kalcij i vitamin A. 
Kod grušanja mlijeka sirilom kalcij se veže za gruševinu. Zato ovi sirovi 
sadrže i kalcij. Kod spontanog kiseljenja mlijeka kalcij se ne veže za gru- 
ševinu, već ostaje u sirutki. 

Skuta je i kalorijski vrijedna hrana zbog prisustva mlječne masti, i prijat- 
nog je okusa. Skutu prave duž čitave naše obale i na otocima. Sadrži 
vrlo malo vode. Malo je skuplja od svježeg sira. 

Sir se dodaje gotovim jelima, kuhanim ili pečenim, kao punilo ili doda- 
tak raznim savijačama, okruglicama, žgancima itd. 

Što se postizava ovim dodatkom u prehrambenom pogledu? 

Sirom se upotpunjuju bjelančevine brašna, tj. obroci se obogaćuju živo- 
tinjskim bjelančevinama (žitarice sadrže 12—14% bjelančevine, koja nije 
punovaljana.) 

Sirom se dakle povisuje količina bjelančevina i uspostavlja pravilan od- 
nos između životinjske i biljne bjelančevine u hrani. 

Suhi (tvrdi) sirovi imaju širu uporabu. Upotrebljavaju se ribani kao 
dodatak i mnogim gotovim juhama i jelima, kojima daju tek, i upotpu- 
njuju hranjivost. 

Upotreba suhog sira kao dodatne namirnice gotovoj hrani (npr. obilna 
upotreba sira kao dodatak tjesteninama u talijanskoj kuhinji) daje odre- 
đenoj hrani izrazit tek, svojstven nekim vrstama sira. 

Pojedine se vrsti sirova mogu poslužiti na završetku obroka da ga upot- 
pune. Ovaj način naše prehrane primjenjuje se nakon obroka u kojem 
kvalitet bjelančevina ne odgovara potrebama organizma (ako npr. bje- 
lančevine nisu punovaljane). Sitost i hranjivost, naime nije istovjetan 
pojam. Jela od graha npr. zasitna su, ali sama za sebe u pogledu kvali- 
tete bjelančevine ne zadovoljavaju. Grah ima velik postotak bjelančevine 
(25%), ali one sve nisu punovaljane. Ploška sira nakon obroka od graha 


. upotpunit će taj obrok u pogledu kvalitete, a i kvantitete bjelančevine. 

SVJEŽI SIR U BOLESNIČKOJ HRANI 


Svježi sir zauzima posebno mjesto u ishrani bolesnika i rekonvalescenata. 
Po kvaliteti svojih sastavina tj. po hranjivosti, lakoj probavljivosti, niskoj 
kaloričnosti, mliječnoj kiselini, i iskoristljivosti, predstavlja za bolesnika 
laganu, osvježujuću i prijatnu hranu. Već smo spomenuli, da je svježi sir 
proizvod mlijeka koje se uslijed vanjskih utjecaja ukiselilo ili se ugru- 
šalo dodatkom sirišta. Sir je, dakle, hrana kod koje je proces grušanja 
bjelančevina već izvršen. Ta je okolnost veoma važna za osjetljiv ili 
bolestan želudac; pogotovo ako se uzme u obzir da se bjelančevine mli- 
jeka moraju grušati u želucu, dok je taj posao ušteđen želucu kad 
uživa sir. 

Za ishranu bolesnika upotrebljava se Svježi sir po mogućnosti neslan. 
Svježi sir osvježuje zbog prisustva mlječne kiseline. Svježi sir je naročito 
dobro probavljiv. 

Potrebno je naglasiti, da je u ishrani bolesnika, iz higijenskih razloga, 
najbolje upotrebljavati sir od pasteriziranog mlijeka. 

Ima želučanih oboljenja, kod kojih svježi sir kao djetalna hrana služi 
općem podizanju zdravlja i bržem izlječenju bolesnika. Svježi se sir pri- 
mjenjuje kao sastavni dio dijete i kod raznih drugih bolesti, npr. kod 
infekciozne žutice. Bogat mliječnim bjelančevinama, koje se dobro isko- 
rištavaju, svježi sir može u dijeti bez mesa i jaja služiti kao zamjena 
mesnim bjelančevinama i bjelančevinama jajeta te dati materijal za 
izgradnju i nadomještanje stanica u organizmu. 

Zbog relativno niske kaloričnosti (ima dosta vode) svježi sir koji se 
dobiva kiselenjem ne deblja. Radi toga ima svoju vrijednost kao namir- 
nica koja ne povećava težinu. 

U ishrani rekonvalescenata primjenjuju se blagi sirovi, tj. sirovi s malo 
soli i jednostavnije obrade (mekani sirovi). Kod rezanja daju ovi sirovi 
lijepe ploške, čime se postizava ukusni izgled obroka. Ukusno posluži- 
vanje utječe povoljno na volju za jelom kod bolesnika i kod rekonva- 
lescenata. 

Sir je lagana hrana i za djecu. U tu se svrhu proizvode posebne vrsti 


sira za malu djecu. Sir se dodaje kašicama, da bi se povisila hranjiva 


vrijednost dječje hrane. 


ODLAGANJE SIRA 
U hladnjaku 


U hladnjaku postoje razne zone hladnoće. Uvijek treba odabrati onu 
hladnoću koja najbolje odgovara određenoj namirnici. 

Budući da svježi sir sadrži prilično vode, odgovara mu hladnoća srednjeg 
dijela hladnjaka. U gornjem dijelu sir promrzne tj. vlaga se u njemu 
pretvara u ledene iglice (kristale leda). Takav sir gubi na ukusu, nije 
ugodan, a niti zdrav za jelo. Da bi se mogao jesti mora odstajati neko 
vrijeme izvan hladionika. 

Sir se odlaže u hladionik u plastičnim kutijama s poklopcem ili u dobro 
poklopljene posude. 

Nepokriven svježi sir pušta vlagu u hladionik, brzo se usuši i gubi na teku. 
Pravilno spremljen sir može se održati i nekoliko dana, a da ostane te 
čan. Ipak se ne preporučuje da se u hladioniku drži predugo, jer i do- 
bro zatvoren pušta vlagu, koja se hvata po stijenkama kutije kao rosa. 
Suhi (zreli) sirovi su vrlo osjetljivi na prehladnu okolinu, jer i oni gube 
vlastitu vlagu. Budući da vlage imaju mnogo manje od svježih sirova, 
brzo se osuše i postaju tvrdi i neprijatni za jelo. Suhi (tvrdi) sirovi spre- 
maju se u pretinac, koji je specijalno za to određen na vratnici hla- 
dionika. Pretinac se zatvara poklopcem automatski. U nekim hladioni- 
cima označeno je to posebnim napisom na poklopcu. Na tom mjestu 
hladnoća odgovara siru, ali samo za koji dan. Dulje zadržavanje toliko 
osuši sir, da ga učini neuporabivim. 

Međutim, ako se sir umota u aluminijsku foliju i stavi u plastičnu vre- 
Ććicu, održat će se uslijed hladnoće njegova svježina, a vrećica će ga 
čuvati da se ne osuši. Pola sata prije upotrebe treba sir izvaditi da zado- 
bije temperaturu sobe. Tada će on opet zadobiti svoj puni ukus i aromu. 


Izvan hladnjaka 


Poznato je, da se suhi (zreli) sir održi u većem komadu, ako se načeti 
dio pokrije krpom namočenom u slanu vodu. Sir se može održati svjež, 
sočan i aromatičan, ako ga umotamo u krpu namočenu u vino i stavimo 
u zemljani sud na hladno mjesto. 

Svježi se sir običaje čuvati u podrumu (ali za kratko vrijeme), a spu- 
štaju ga ljeti i u zdenac. 

Ne valja zaboraviti da svježi sir lako navuče mirise, ako se nalazi blizu 
namirnica s osobito jakim mirisom, odnosno u okolini s lošim mirisom. - 
Neki suhi (tvrdi) sirovi s izrazito jakim mirisom, prenose taj miris lako 
na druge namirnice. 

Iz svih tih razloga moraju se i svježi i suhi sirovi spremati pokriveni. 


PROIZVODNJA SIRA 


stara je nekoliko tisuća godina. Poznavali su je Egipćani (2500 godine 
Pp. n.e.), stari Grci i Rimljani. Rimljani su već sladokusci u izboru i uži- 
vanju sira koji je obilno pritjecao u Rim iz raznih pokrajina prostranog 
rimskog carstva. Sir kačkavalj bio je poznat još u starom Rimu, te mu 
i ime u maloj jezičnoj izmjeni (cacio cavallo, čitaj kačo kavalo) potječe 
iz davnih vremena. 

Danas su kao najpoznatiji prvizvođači sira na prvom mjestu Švicarska, 
Italija, Francuska, Holandija, Danska. I mnoge druge zemlje s napred- 
nim mljekarstvom bave se proizvodnjom sira. 


BI 


Švicarski ementalac, talijanski parmiđan i gorgonzola, francuski roque- 
fort, holandski edamer, danski danublu (plavi sir) i elbo (izvana crvene 
kore) prešli su granice zemlje svog porijekla. Danas se ove vrste sirova 
proizvode i kod nas. Valja ipak naglasiti specifičan ukus originalnih 
sirova. Švicarski ementalac npr. dobiva svoj fini ukus i aromu ishra- 
nom krava travom i sijenom alpskih livada, kojih se biljni pokrov odli- 
kuje svojom specifičnošću, zatim specijalnom obradom stručnjaka sirara, 
koje iskustvo prenose rodbinskim redom od starijih na mlađe. 


Ementalac se siri u kolutovima i do 90 kg težine, a za izvanredne zgode 
(npr. izložbe) i do 150 kg. Koliko znanja, iskustva i pomnjive obrade 
treba posvetiti ovako velikim kulutovima sira, koliko pažnje kod okre- 
tanja za vrijeme soljenja i zrenja, da bi se dobio kvalitetan proizvod! 
Kod nas se sirovi proizvode i u kućnoj radinosti. Ima ih oko 30 vrsti: 
npr. lički škripavac, lička basa, podravske prgice itd. U nekim krajevima 
kuhaju domaći svježi sir s vinom, da bi se dobio trajniji proizvod. Prema 
gustoći kuhanja može se takav sir mazati ili čvršće kuhan i rezati. 


U Švicarskoj je kuhani sir nacionalno jelo, vrlo popularno, poznato pod 
imenom fondue (čitaj fondi). U njega umaču četvorine kruha na dugim 
viljuškama, a jedu ga i umakanjem suhog mesa (isto rezanog u četvorine). 
Naša sirarska industrija snabdijeva naše tržište velikim brojem sirova 
poznate i priznate kvalitete. 


HRANJIVA VRIJEDNOST SIRA u 100 grama 


Sastavine Mekan Suhi 
L svježi sir (zreo) sir 

MOJA < e Po 97 242 
Bjelančevina (proteina) 17 g 46 g 
7 O o ar 1,2 g 4 g 
Ugljiko-hidrata (mlječ. šećera) 4, g 4 g 
Kricija (vapna). uaoala g 104 mg 1290 mg 
Željeza , 4 mg 18 mg 
A-vitamina 40 I.J. 180 I.J. 
Tijanin 0,02 mg 0,2 mg 
Riboflavin grupa B-vitamina . 0,83 mg 0,3 mg 
Nijacin 0,2 mg 0,1 mg 


Vrijednost vitamina A izražava se u Internacionalnim Jedinicama (kratica: 1. J.) 

UPUTE ZA PRIPREMANJE JELA OD SIRA 


(mekog i tvrdog) 


Mjere su predviđene za 4 osobe 


SIROVI NA NAŠEM TRŽIŠTU 


06 NI O nisi ta E 


Bel paese 


. Domaći svježi sir 

. Edamer 

. Ementaler 

. Gervais (čitaj žerve) 

. Gorgonzola 

. Grojer (zovu ga i grijer) 


Gouda (čitaj gauda) 
Kačkavalj 


. Liptauer 

. Paški sir 

. Parmezan (zovu ga i parmiđan) 
. Romadur 


Roquefort (čitaj rokfor) 


. Somborski (u kačicama) 

. Topljeni sir 

. Trapist 

. Dimljeni sir 

. Schwarzenberg (čitaj švarcenberg) 
. Užički kajmak 

. Dječji sir 








JELA OD SVJEŽEG KRAVSKOG SIRA 


Hladna slana jela: 


Temeljna smjesa za namaz Umak 

Namaz s povrćem Začin za salatu 
Namaz s mesom | Punjene rajčice 
Namaz s ribom i Punjena salama 


Namaz s majonezom 


Začinjen sir 





DOMAĆI KRAVSKI SIR 


Kravski se sir može pripremiti od kiselog mlijeka i kod kuće. Od litre 
mlijeka dobije se oko 15 dkg sira. Kiselo mlijeko se polagano ugrijava 
(na rubu štednjaka) na toplinu oko 35% Kad se odijeli sirutka, a mlijeko 
stisne, ulije se u vlažnu vrećicu od platna, da bi se tekućina ocijedila. 
Sir od mliječnog praška, priprema se na isti način. Najprije se načini 
mlijeko (na 1 1 vode 15 dkg mliječnog praška) doda 1—2 žlice kiselog 
vrhnja, da bi se ukiselilo. Dalje se postupa kao kod svježeg mlijeka. 


Namaz od sira (temeljna smjesa) 


k Dodatkom vrhnja u temeljnu 
30 dkg sira smjesu povećava se njena 
3—5 žlica mlijeka ili vrhnja hranjiva vrijednost i pobolj- 


A ša ukus namaza. 
soli po ukusu I 





Sir se sa viljuškom dobro zgnječi i s jednim dijelom mlijeka (koje se 
malo ugrije) glatko izmiješa. Doda se ostalo mlijeko (ili vrhnje) i sol. 
Ovakav namaz služi i kao podloga za sendviče. 

Namaz s povrćem 
(vitaminski sir) 


Temeljna smjesa od 30 dkg sira 


Dodaci: 


1 žlica kosanog luka 

1 žlica soka od svježih rajčica 
(ili ukuhanih) 

žlica kosanih rotkvica 

žlica kosanog peršunova lišća 
1 žlica sitno rezanog vlasca 


Za namaze kao i ostala jela 
mekani se sir izradi, tj. pro- 


tisne kroz sito (pasira) ili se 
viljuškom izmrvi i s dodaci- 
ma glatko izmiješa. 


iii 


U pripremljenu temeljnu smjesu od sira umiješaju se svi navedeni dodaci. 


Namaz s mesom 
Temeljna smjesa od 30 dkg sira 
Dodatak: 


10 dkg pećenog kosanog mesa Namaz od sira najbolji je na 
(ili šunke, ili salame, ili jetre- crnom kruhu. 

njače) 
U temeljnu smjesu od sira, umiješa se dodatak od mesa. 


Namaz s ribom 
Temeljna smjesa od 30 dkg sira 


BRPAGIE, Bivol ik Hiadna jela od mekog sira, 
2 kosane slane sardelice ili slana i slatka, mogu se dati 


4 kosane sardine za svaki obrok. 
kosanog peršunova lišća 


U temeljnu smjesu od sira umiješa se riba. 


Namaz s majonezom 
Temeljna smjesa od 30 dkg sira 


Dodaci: 


3 žlice. čvrstog majoneza (gotovog) 

1 žlica kosanog luka 

1 žlica kosanih kiselih krastavaca ' ' 
1 žlica ribanog hrena Samo potpuno svjež sir daje 
1 žlica kosanih sardina kvalitetno jelo. 

1 


mala oguljena, kosana jabuka 


U temeljnu smjesu od sira umiješa se najprije majonez a zatim ostali 
dodaci. Namaz se može pripremiti samo s majonezom. 

Začinjen sir (domaći liptauer) 


Temeljna smjesa od 30 dkg sira 1 žličica senfa 
: soli po ukusu 
Dodaci: 


5 dkg maslaca ili margarina 

1 žlica kosanog luka 

1 žlica kosanog peršunova lišća 
(ili vlasca) 

I žličica crvene paprike 


Svježi kravski sir je izvor 


jeftinih bjelančevina. 





U temeljnu smjesu umiješaju se svi navedeni dodaci. Sir se poslužuje na 
tanjuru ili namazan na ploške kruha. Mogu se načiniti male kuglice, omo- 
tati u mrvice crnog kruha i staviti u papirnate košarice. 


Umak od sira 


15 dkg sira 2 žlice čvrstog majoneza (gotovog) 
2—4 žlice vrhnja soli, papra i senfa po ukusu 


Sir se viljuškom dobro zgnječi, glatko izmiješa s vrhnjem i doda majo- 
nez. Umak se do upotrebe ostavi na hladnome mjestu. Poslužuje se uz 
meso, kuhana jaja, rižu i krumpir. 


Začin za salatu 


15 dkg sira ' Za hladna jela od mekog sira 
2 žlice čvrstog majoneza (namaze, umake, kreme), 
4—6 žlica mlijeka uzme se mekaniji sir. 

soli, papra i limunova soka 





U izrađen sir doda se majonez, glatko izmiješa i ražrijedi mlijekom. Začin 
treba biti rijedak kao preliv a služi za salatu od krumpira, cvjetače, tje- 
stenine, jaja i slično. 


Punjene rajčice 

8 rajčica (zrelih, čvrstih, manjih) 
Nadjev: 

20—25 dkg sira 

1—2 žlice vrhnja 

soli 

1 žlica ribanog hrena 

1 žličica senfa 

1 žličica kosanog vlasca ili peršu- 
nova lišća 





Rajčice se operu, obrišu i kapice odrežu. Zatim se oprezno izdubu, malo 
posole i napune nadjevom. Nadjev: protisnuti se sir glatko izmiješa s vrh- 
njem, posoli i dodaju ostali sastojci. Nadjevene rajčice ostave se do 

upotrebe na hladnome mjestu. Posluže se s crnim kruhom uz čaj ili pivo. 
Izmjena: Ovim se nadjevom mogu napuniti tuljčići od salame (10—12 
tankih ploški salame se oguli, na jednoj strani zarežu do polovine i saviju 


u tuljke). 


Topla slana jela: 


Rezanci 

Jastučići 

Štrukli kuhani 

Savijača u ubrusu 

Savijača s krumpirovim tijestom 
Kuhani uštipci 

Okruglice 


Kobasice od sira (pržene) 
Pečeni uštipci 

Pečena savijača 

Palačinke sa špinatom 

Jelo od krumpira 

Popečci od zobenih pahuljica 
Lisnato tijesto od sira 


Rezanci sa sirom 


: ' ' it 
30—40 dkg rezanaca (gotovih) Tjestenina se kuha u mn 


vrele vode. Kad je kuhana 


25—30 dkg sira zalije se sa ' 1 hladne vode. 
10 dkg suhe slanine Ne ispire se! 
2 dkg masti 


Sir se viljuškom zdrobi, Slanina se izreže na male kockice. Rezanci se 
skuhaju i ocijede. Dok se kuhaju slanina se isprži, a tepsija ili vatro- 
stalna zdjela namaže sa masti. U vatrostalnu zdjelu se stavi polovica reza- 
naca i sira i polije s polovicom ispržene slanine. Doda se i drugi dio 
rezanaca i sira i začini ostatkom slanine. Jelo se na štednjaku ili u peć- 
nici dobro ugrije i posluži sa zelenom salatom. 


Jastučići 

Fljesto: Nadjev: 

30 dkg brašna 30 dkg ocijeđenog sira 
1 jaje 3—4 žlice vrhnja 

soli 1 jaje 

1 mala žličica masti 1 žličica (puna) krupice 
vode soli 


Najprije se načini nadjev: sir se protisne i glatko izmiješa s vrhnjem, 
doda se jaje, sol, krupica i ostavi 15 minuta da miruje. Umijesi se tijesto 
(malo mekanije nego za rezance), razdijeli u dva dijela i svaki tanko 
razvalja. Na jedan dio stave se hrpice nadjeva, a rubovi se namažu bje- 
lanjkom. Nadjeveni se dio pokrije drugom izvaljanom polovinom i rubovi 
tijesta stisnu prstima. Kotačićem se izrezuju jastučići i skuhaju u slanoj 
vodi. Začine se mrvicama isprženim na masti. Mogu se poslužiti i sa 
šećerom. 

Štrukli 


Tijesto: 40 dkg ocijeđenog sira 
25 dkg brašna 1 dl vrhnja 

1 žlica ulja 1—2 jaja 

'/s 1 mlake slane vode soli 

Nadjev: 5 dkg masti 

2 dkg masti 4 dkg mrvica 


Umijesi se tijesto i pusti da pokriveno miruje dok se pripremi nadjev. Za 
nadjev se sir razmrvi viljuškom, doda jaje, vrhnje i sol te glatko izmi- 
ješa. Tijesto se valjkom rastanji, namaže rastopljenom masti i razvuče 
(ne pretanko). Okrajci se odrežu i upotrijebe kao trganci za juhu. Tre- 
ćina tijesta namaže se nadjevom i savije. Kuhačom se razdijeli u jed- 
nake komade, razreže, a krajevi stisnu. Štrukli se kuhaju u kipućoj sla- 
noj vodi oko 15 minuta. Ocijede se i začine isprženim mrvicama. Poslu- 
žuju se sa salatom ili varivom od zelenog povrća. 


Savijaća u ubrusu 

(od krumpirovog tijesta) 
Tijesto: | 

"4 kg krumpira 

3 dkg masti 

1 jaje : : 
soli 

15 dkg brašna 

Nadjev: 

30 dkg ocijeđenog sira 

1 jaje 

soli 

2 dkg omekšanog maslaca 
ili margarina 

žačih: Kuhana tjestenina se jede 
čim je gotova, jer staja- 





5 dkg masti 
4 dkg mrvica 


njem gubi na kvaliteti. 





Krumpir se skuha u ljusci. Za nadjev se sir izmrvi viljuškom, doda jaje 
i sol i potom glatko izmiješa. Ako je smjesa prečvrsta, razmekša se 
s maslacem. Kuhani krumpir se oguli, protisne (pasira) i s navedenim 
dodacima umijesi. (Tijesto od krumpira treba mijesiti brzo i odmah ga 
oblikovati). Razvalja se do debljine od oko 1 cm, namaže nadjevom 
(rubovi se ne mažu), savije se, zamota u vlažan ubrus i kuha u kipućoj 
slanoj vodi 20—25 minuta. Izvadi se, stavi na ugrijani tanjur, začini ispr- 
ženim mrvicama i izreže na ploške. Poslužuje se uz varivo ili umak od 
rajčica. 

Kuhani uštipci 


324 kg krumpira 

3 dkg masti za tijesto 

1 jaje 

soli 

15 dkg brašna 

25 dkg sira (dobro ocijeđenog) 
5 dkg masti za začin 

4 dkg mrvica 


Kuhana, pečena i pržena jela 


od sira uspiju najbolje, ako 
je sir dobro ocijeđen. 


Krumpir se skuha u ljusci, oguli i protisne (pasira). Sir se također 
pasira. Krupir se sa masti, jajetom, soli, sirom i brašnom brzo umijesi. 
(Ako je premekano, doda se još malo brašna). Tijesto se oblikuje kao 
valjak koji se reže u jednake kao prst debele ploškice. Uštipci se kuhaju 
u slanoj vodi 10'. Ocijede se i začine mrvicama isprženim na masti. Daju 
se uz varivo, uz umak od rajčice ili zelenu salatu. 


Okruglice 


3—4 dkg maslaca ili margarina 
40 dkg dobro ocijeđenog sira 
1—2 jaja 

12 dkg krupice 

2—3 žlice brašna 





soli : 

: Jedna okruglica se skuha za 
5 dkg masti za začin pokus; ako se raspadne doda 
4 dkg mrvica ili se još malo brašna. 


ribanog sira 


Sir se protisne kroz sito. Maslac se izmiješa sa žutanjcima, potom doda 
sir, krupica i brašno. Sve se promiješa i ostavi da stoji pokriveno oko 
15 minuta. Prije kuhanja umiješa se u smjesu čvrst snijeg od bjelanjaka. 
(Iz ove se količine načini 8 okruglica). 

Okruglice se oblikuju mokrim rukama ili se žlicom izrezuju i kuhaju 
polagano u kipućoj slanoj vodi, dok se ne dignu na površinu. Nakon toga 
se ostave u vodi (koja ne treba vreti) još 10 minuta. Ocijede se, začine 
na masti isprženim mrvicama, ili se preliju vrućom masti i pospu riba- 


nim sirom. Okruglice se mogu preliti i vrhnjem. Poslužuju se odmah. 


Uz njih se daje zelena salata ili variva od zelenog povrća. 


Pržene kobasice od sira 


3 dkg maslaca ili margarina Za“prženje: 

1—2 jaja 5 dkg brašna 

soli 1 jaje 

30 dkg ocijeđenog sira 10 dkg mrvica 
4—5 žlica brašna 10 dkg masti ili ulja 

Maslac se s jajima dobro izmiješa; sir se protisne kroz sito, stavi u 
maslac, posoli i s brašnom brzo umijesi. (Smjesa se ne smije lijepiti) 
Na dasci se smjesa oblikuje u valjak, izreže na jednake komadiće, prave 
male kobasice, omotaju u brašnu, razmućenom jajetu i mrvicama, te 
prže na vrućoj masti. Pržene kobasice od sira poslužuju se uz varivo ili 
zelenu salatu. 


Pečeni nadjeveni uštipci 


Tijesto: Nadjev: 

35 dkg krumpira bjelanjak 

5 dkg maslaca ili margarina 3 žlice ribanog sira 

25 dkg sira soli i papra 

2 žlice brašna 1 žlica kosanog vlasca 
1 žutanjak 

soli 


Krumpir se skuha u ljusci. Sir se protisne kroz sito. Kuhani krumpir 
se oguli, pasira i s maslacem (koji se malo omekša), sirom, žutanjcima 
(malo žutanjka se ostavi za namaz) i soli, brzo umijesi tijesto srednje 
tvrdoće i ostavi na hladnom mjestu. Nakon pola sata se razvalja na 
brašnom posutoj dasci, i izrezuju manji okrugli uštipci, koji se poslažu 
na slabo omašćen lim i namažu žutanjkom koji se s malo vode razri- 
jedi. Uštipci se peku u vrućoj pećnici. Dotle se pripremi nadjev: u čvrst 
snijeg od bjelanjka, umiješa se ribani sir, sol, papar (po ukusu) i vlasac. 
Pečeni se uštipci s nadjevom po dva sastave, stave natrag u pećnicu 
da se dobro ugriju i odmah iznesu na stol, uz čaj, rotkvice ili svježe 
rajčice. 


Pečena savijača 


Tijesto: Nadjev: 

25 dkg brašna 4 kg ocijeđenog sira 
1 žlica ulja 1—2 žutanjka 

'/g 1 mlake slane vode soli 

ili 1 di kiselog vrhnja 
(9 listova gotovog tijesta) snijeg od bjelanjka 


6 dkg masti 


Umijesi se tijesto i pusti da pokriveno miruje. Pripremi se nadjev: sir se 
izmrvi, potom sa žutanjcima i vrhnjem glatko izmiješa i posoli. Istuče 
se čvrst snijeg i umiješa u nadjev. Tijesto se razvuče i malo prosuši. 
(Listovi gotovog tijesta sastave se u jedan veliki list i malo navlaže mli- 
jekom ili vodom). Poškropi se rastopljenom masti, a zatim se jedna 
trećina namaže nadjevom, savije, stavi u namazanu tepsiju, odozgor 
namaže i peče u dobro ugrijanoj pećnici. (Nadjeveno tijesto se može 
izrezati u komade i poslagati u tepsiju tijesno jedno do drugoga). Za 
slatku se savijaču u nadjev doda šećer po ukusu i grožđice). 

Palačinke sa špinatom 


Lijevano tijesto: Nadjev: Preliv: 

1 jaje . 20 dkg špinata 2 dl vrhnja 

15 dkg brašna 25 dkg sira 4 žlice ribanog sira 
3 dl mlijeka 1 žutanjak 

soli 1 bjelanjak 

4 dkg masti sol 


3—4 žlice vrhnja 


Načini se glatko lijevano tijesto i pusti da stoji dok se pripremi nadjev. 
Špinat se brzo opere, dobro ocijedi i samelje ili sitno skoše. Sir se 
izmrvi, potom sa žutanjkom i vrhnjem glatko izmiješa i posoli. Doda 
mu se špinat i čvrst snijeg od bjelanjka. Peku se palačinke (iz ove koli- 
čine izađe 8—10 komada), usput nadjevaju i slažu u namazanu tepsiju 
ili vatrostalnu zdjelu. Preliju se vrhnjem, pospu sirom i prepeku u vru- 
ćoj pećnici oka 20 minuta. Poslužuju se odmah. 


Jelo od krumpira sa sirom 
1 kg krumpira soli - 
40 dkg sira 15 dkg suhe slanine 


Krumpir se opere i skuha u ljusci. Sir se izmrvi. Slanina se izreže na 
tanke listiće. S jednim dijelom slanine obloži se mala tepsija ili vatro- 
stalna zdjela. Krumpir se oguli i izreže u ploškice. Polovina od količine 
krumpira stavi se na slaninu, posoli, pospe sirom i pokrije drugim dije- 
lom krumpira. Ponovno se posoli i obloži ostatkom slanine. Jelo se peče 
u pećnici oko 25', dok se slanina rastopi i zapeče. 


Popečci od zobenih pahuljica 


2 žlice ulja soli 
mali komadić luka 4 kg zobenih pahuljica 


peršunova lišća 15 dkg svježeg kravskog sira 
4 1 mlijeka 5 dkg sira za ribanje 
1—2 cijela jaja mast ili ulje za pećenje 


Luk i peršun se sitno skošu i poprže na vrućem ulju. Naliju se hladnim 
mlijekom, maknu s vatre, umiješaju jaja, sol, zobene pahuljice i smjesa 
ostavi na hladnom mjestu. Sir se protisne (pasira) i umiješa u ohlađeno. 
Suhi se sir izriba, tepsija se ugrije i namaže uljem. Oblikuju se popečci, 
omotaju u ribanom siru, slože u tepsiju jedan do drugoga i peku u peć- 
nici oko 20'. (Kad su s doljnje strane pečeni, oprezno se okrenu). Daju 
se s umakom od rajčica i prženim krumpirom. 

Lisnato tijesto od sira 


Tijesto: Nadjev: 

15 dkg brašna 10 dkg šunke ili suhog mesa 
15 dkg margarina ili maslaca 1 žlica vrhnja 

15 dkg dobro ocijeđenog sira soli i papra 

soli 


Maslac se malo omekša. Sir se pasira (protisne). U brašno se stavi 
maslac i sir, brzo umijesi i ostavi na hladnome pola sata. Za nadjev se 
šunka samelje i s vrhnjem, soli i paprom izmiješa. Tijesto se tanko 
razvalja, složi kao ubrus, i još dva puta isto ponovi. Konačno se raz- 
valja, izreže u četvorine (8 cm) koje se nadjenu nadjevom i saviju u 
tuljčiće ili po volji. Stave se na namazani lim i peku na jačoj toplini. 
(Tuljčići se mogu nadjevati i s marmeladom. U tom se slučaju kad su 
pečeni pospu sa šećerom). 


Hladna slatka jela: 


Sir s voćem (tekuće jelo) 
Sir s voćnim sokom 
Slatki namaz 

Krema od sira s jabukama 
Sir s pudingom 

Voćna krema s želatinom fj 





Sir s voćem 


Temeljna smjesa: Dodatak: 

30 dkg sira 30 dkg jagodičava ili 
3 dl mlijeka koštićava voća, ili 

6 dkg šećera sok od '% limuna 


i naranče 


Za temeljnu smjesu sir se protisne kroz sito. Ako se izradi s jednim 
dijelom mlijeka (koje se malo ugrije), ne treba ga pasirati. U izrađeni 
sir umiješaju se ostali dodaci i šibom za snijeg (ili u mikseru) tuče u 
masu dok postane kao vrhnje. Dodatak: Voće se opere, očisti i dobro 
ocijedi, usitni, i umiješa u sir. Smjesa se puni u čaše ili zdjelice i ostavi 
do upotrebe na hladnome mjestu. Sir s voćem može se posuti i sa riba- 
nom čokoladom. 

Sir s voćnim sokom 


30 dkg sira (potpuno svježeg) 
1! dl voćnog soka (prema god. 
dobi) 


6 dkg šećera 
1 žličica limunova soka 





Hladna slatka jela od sira 
mogu se dati uz svaki obrok. 





Sir se protisne (pasira), doda mu se voćni sok, šećer i limunov sok te 
se šibom za snijeg tuče dok ne postane glatko i pjenušavo. Stavi se u 
čašice i ukrasi komadićima voća od kojeg je pripremljen sok. U smjesu 
od sira može se na kraju umiješati 1 dl tučenog slatkog vrhnja. 


Slatki namaz 


30 dkg sira 1 bjelanjak 

5 dkg maslaca bijeli kruh ili prepečenac 
8 dkg šećera u prahu 5 dkg oraha ili 1 banana 
1 žutanjak (potpuno svjež) 

1 žličica soka od limuna 


U omekšani se maslac protisne sir, doda šećer, žutanjak, sok od limuna, 
malo soli i sve se dobro izmiješa. Od bjelanjka se istuče čvrst snijeg i 
njime prorahli smjesa od sira. Ploške kruha se obilno namažu slatkim 
namazom, pospu kosanim orasima ili oblože ploškicama banana. 


Krema od sira s jabukama 


30 dkg sira 14 limuna 
'/x 1 vrhnja 1—2 žlice ruma 
6 dkg šećera 4 dkg šećera 


30 dkg jabuka 


U protisnuti (pasirani) sir se doda vrhnje i šećer; šibom za snijeg se 
dobro miješa dok bude kao krema. Jabuke se operu, ogule, izribaju na 
štapiće, izmiješaju s limunovim sokom, rumom i šećerom, metnu u zdje- 
lu, pokriju kremom od sira i metnu na hladno. Krema od sira s jabu- 
kama može se dati za svaki obrok. 


Sir s pudingom 


30 dkg sira (ocijeđenog) 4 1 mlijeka 

1—2 di mlijeka 5 dkg šećera s vanilijom 
5 dkg šećera 1 žutanjak 

1 vrećica pudinga od vanilije 


Skuha se puding prema uputi (na vrećici). Kad uzavre, makne se s va- 
tre, umiješa žutanjak i pusti da ohladi. Sir se pasira i s mlijekom i šeće- 
rom dobro izmiješa. Ohlađen puding dodaje se u sir (žlica po žlica) i 
napuni u zdjelice ili čaše. Jede se ohlađeno uz voćni sok. (Od preosta- 
log bjelanjka može se načiniti pjena sa šećerom i time ukrasiti krema). 

6 dkg omekšanog maslaca ili 


1—2 cijela jaja 
U zdjeli se maslac, pasirani sir 


brašno i brzo umijesi. Tijesto se istrese na dasku koja se dobro pospe 
brašnom. Rastanji se na 





Voćna krema s želatinom 
30 dkg sira (nemasnog, ocijeđenog) 
6 dkg šećera 


1 vrećica vaniljnog šećera 
1/2 dl slatkog vrhnja 


3 lista bijele želatine 
3 žlice vode 

20 dkg jagoda 

8 piškota 


U pasirani sir se doda šećer i slatko vrhnje (M4 
ukras), te šibom za snijeg miješa dok post 
toploj vodi rastopi i uz miješanje ulijeva 
dodaju jagode (ako su krupnije, izrežu se). Jedan veći oblik ili 4 mala 
namažu se iznutra uljem, ocijeđe, napune pripremljenom kremom i 
metnu na hladno da se smjesa skruti. Prije nego će se krema iznijeti 


na stol, istrese se na tanjuriće, ukrasi tučenim slatkim vrhnjem i okruži 
piškotama. 


dl vrhnja se ostavi za 
ane pjenušavo. Želatina se u 
u smjesu od sira. Zatim se 


Topla slatka jela: 


Okruglice sa šljivama 


| Savijača od dizanog tijesta 
Prepečene palačinke 


Narodni kolač od dizanog tijesta 


Drobljenac Kolač s jabukama 
Pečena savijača Pita 
Sirnici (pržene pogačice) Torta 


Nabujak s jabukama 





Okruglice sa šljivama 


15 dkg brašna 


margarina X kg šljiva 
soli 5 dkg masti 
30 dkg dobro ocijeđenog sira 4 dkg mrvica 


5 dkg šećera 
, Sol i jaja glatko izmiješaju. Doda se 


I cm debljine, izreže u tako velike kvadratiće, 

PE 


da se u svaki može umotati šljiva. Slana voda za kuhanje okruglica 
neka već vrije, dok se one oblikuju. Kuhaju se vrlo polagano i nepo- 
kriveno oko 10'. 

Na masti se isprže mrvice, na njih polože ocijeđene okruglice. Šećer se 
stavi na tanjurić i dade uz jelo. 


Prepečene palačinke 


Tijesto: Nadjev: Preliv: 

1 jaje 30 dkg sira 1 dil vrhnja 
15 dkg brašna 3—4 žlice vrhnja 1 dl mlijeka 
3 dl mlijeka 1 jaje 3 dkg šećera 
soli 5 dkg šećera 


mast za pečenje kosana korica od limuna 


Od jaja, brašna, mlijeka i malo soli načini se glatko tijesto i ostavi da 
stoji dok se pripremi nadjev. Sir se izmrvi, glatko izmiješa s vrhnjem, 
doda žutanjak, šećer, malo soli, korica od limuna i čvrst snijeg od bje- 
lanjka. 

Peku se palačinke (izađe oko 10 komada) i nadijevaju. Slažu se u vatro- 
stalnu zdjelu ili malu tepsiju, preliju vrnjem, mlijekom i šećerom (koje 
se zajedno izmiješa) i prepeku u vrućoj pećnici oko 20'. Ako su pala- 
činke sa sirom glavno jelo, količina se povisi. 


Drobljenac 


40 dkg sira (ocijeđenog) 
2 žutanjka 


2 žlice šećera 
korica od limuna 


'/x 1 vrhnja mast za pečenje 
3 žlice brašna šećer za posipanje 
2 bjelanka 


Sir se viljuškom izmrvi, dodaju žutanjci, vrhnje, brašno, kosana korica 
od limuna i čvrst snijeg u koji se utuče šećer. Smjesa se stavi u nama- 
zani oblik ili se peče na tavi u manjim količinama. Kad je pečeno usitni 
se, stavi na tanjur, pospe šećerom i posluži toplo uz kompot. 


Sirnici (pržene pogačice) 

40 dkg dobro ocijeđenog sira 2 žlice brašna 

1—2 jaja 1 žlica šećera 

1—2 žlice vrhnja mast za prženje 

soli šećer za posipanje 

Sir se protisne (pasira), i sa jajem i vrhnjem glatko izmiješa, zatim se 
doda malo soli, brašno i šećer. Žlicom se uzima smjesa, rastanji u male 

pogačice, koje se prže u vrućoj masti ili ulju. Dok su sirnici vrući pospu 
sa šećerom i odmah iznesu na stol. (Mogu se po dva sastaviti. s marme- 
ladom.) Daju se uz ručak. 


Nabujak s jabukama 


40 dkg sira 12 dkg krupice 

40 dkg jabuka 1 omotić praška za pecivo 
3 b korice od limuna 

soli šećer za posipanje 

12 dkg šećera Bra leka 


Sir se protisne kroz sito, jabuke se ogule i izribaju na tanke ploške. 
Od bjelanjaka se stuče čvrst snijeg. Žutanjci se sa šećerom pjenušavo 
izmiješaju, doda se malo soli, kosana korica, sir, krupica (izmiješana 
praškom), jabuke i snijeg. Smjesa se stavi u namazani vatrostalni oblik 
i peče kod umjerene topline oko !4 sata. Pečeni nabujak se pospe šeće- 
rom, izreže i vruć iznese na stol. 


Savijača od dizanog tijesta 


Tijesto: Nadjev: 

4 kg brašna 40 dkg sira 

3 žlice rastopljene masti, 1 jaje 

ulja ili masla 1—2 dl vrhnja 
1—2 žutanjka 3—4 žlice šećera 
3 dl mlijeka soli 

3 dkg pjenice 5 dkg grožđica 


3 žlice šećera korica od limuna 


soli mast za oblik 
korice od limuna 


U brašno se stavi mast, sol, šećer, žutanjci, kosana korica od limuna i 
pjenica (rastopljena u malo mlakog mlijeka). Miješa se i dodaje ostalo 
toplo mlijeko, da se dobije mekanije tijesto koje se glatko izradi i ostavi 
da se pokriveno diže. 


Za nadjev se sir izmrvi, miješa s vrhnjem i jajem u glatku masu, doda 
šećer, grožđice, korica od limuna i snijeg od bjelanjaka (koji su preostali 
od tijesta). Nadjev nesmije biti premekan. Tijesto se razvuče na debljinu 
prsta, namaže nadjevom, savije i stavi u namazanu tepsiju. Odozgo se 
namaže žutanjkom koji se razrijedi mlijekom ili vodom. Savijača se 
mora dizati oko 20' i peče se kod umjerene topline oko 1 sat. 

Narodni kolač od dizanog tijesta s 
Tijesto: 

2 dkg pjenice 

'/s 1 mlijeka (mlakog) 

4 kg brašna 

6 dkg rastopljene masti 


makom 


korice od "4 limuna 


Evu 
. 


10 dkg šećera \ j 


10 dkg grožđica 


1 cijelo jaje 
8 dkg šećera 
soli, mlijeka po potrebi 


Nadjev: 


35 dkg sira (ocijeđenog) 
2 žutanjka 
'/x 1 vrhnja 


snijeg od 2 bjelanjka 

2 dkg šećera 

2 dkg maslaca za mazanje _ 
šećer za posipanje : 
smjesa od maka: (10 dkg maka 
mekano se skuha sa šećerom i 
mlijekom) 


Pjenica se u mlijeku rastopi i stavi u brašno. Doda se mast, jaje, šećer, 
sol i još toliko mlijeka da se na dasci umijesi polumekano tijesto, koje 
se ostavi da miruje 20'. Za nadjev se sir izmrvi i s vrhnjem, žutanjkom 
i šećerom glatko izmiješa. Dodaju se još grožđice i čvrst snijeg u koji 
se utuče šećer. Veća se tepsija (30—32) namaže sa masti i dno obloži 
sa %& dignutog tijesta, a preko njega namaže nadjev od sira. Kuhani mak 
stavlja se u manjim hrpicama na sir. Preostalo tijesto se tako tanko 
razvalja da se njime može pokriti nadjev. Kolač se mora dizati još 10', 
namaže rastopljenim maslacem i peče kod umjerene topline oko 1 sat. 


Kolač s jabukama 


Ovaj se kolač sastoji od dizanog tijesta, smjese od voća i smjese od sira. 


Eijesto: Smjesa od voća: Smjesa od sira: 
20 dkg brašna 34 kg jabuka 40 dkg sira 

soli 5 dkg grožđica 2 žlice vrhnja 

2 dkg pjenice 1—2 žlice šećera 1 jaje 


6—8 žlica mlijeka 
4 dkg šećera 
2 dkg maslaca 


12 dkg šećera 
korice od !'4 limuna 


sok od '4 limuna 


Načini se dizano tijesto, stavi u namazanu tepsiju ili šerpu i ostavi da 
se diže. Dotle se pripremi smjesa od voća i sira. Jabuke se ogule, izribaju 
na ribežu na ploške, izmiješaju s pridodacima i stave na dignuto tijesto. 
Zatim se sir protisne (ili viljuškom izmrvi), dodaju ostali sastojci i stavi 
na jabuke. Kolač se odozgor može premazati razrijeđenim žutanjkom i 
peče kod umjerene topline oko 34 sata. 

1 žlica mrvica | : 


Pita 

Tijesto: 

25 dkg brašna 

15 dkg maslaca ili margarina 
2 žlice šećera u prahu 

soli 

2 dkg pjenice ili 

1 žličica praška za pecivo 
2—3 žlice mlijeka 

1 jaje 


Nadjev: 


2—3 žutanjka 

8+2 dkg šećera u prahu 

6 žlica vrhnja 

30 dkg sira (ocijeđenog) 

1 žlica brašna ili 2 dkg mrvica 
korica i sok od '% limuna 
snijeg od bjelanjka 

5 dkg grožđica 


Pripremi se nadjev tako da se žutanjci izmiješaju sa šećerom, doda 
vrhnje, protisnuti (pasirani) sir, brašno, kosana korica od limuna i čvrst 
snjieg u koji se utuče 2 dkg šećera. Tijesto: Najprije se pjenica rastopi 
u mlijeku, potom brašno izmrvi s margarinom, malo posoli, doda šećer, 
jaje i pjenica i brzo se umijesi tijesto. Njime se obloži dno tepsije 
(br. 30), izbode viljuškom i ispeče na pola. Zatim se nadjene i peče do 
kraja. (Od jajeta se ostavi malo žutanjka, razrijedi vodom i namaže po- 
vršina nadjeva prije pečenja). Pita se u tepsiji malo ohladi i izreže na 
ploške. Može se posuti vaniljnim šećerom. 


Torta od sira priprema se na isti način kao i pita. Jedan dio tijesta se 
razvalja i njime obloži dno oblika za tortu. Drugi dio se također razvalja 
tako, da se može obložiti ostali dio oblika tj. strane i rub. Oblik za tortu 
treba biti takav da se može otvoriti i pečena torta izvaditi bez poteškoća. 

JELA OD DOMAĆEG ŽERVEA 


Slana jela: 


Sir od vrhnja Umak 
Namaz Majonez 
Obložen kruh Salata 


Sir od vrhnja (domaći žerve) može se pripremiti od slatkog ili kiselog 
vrhnja. Obično se radi od kiselog vrhnja koje za tu svrhu treba da bude 
svježe i gusto, ali ne prekiselo. Vrhnje se ulije u vlažnu vrećicu od platna 
i ostavi dok se ocijedi. Dobiveni sir — žerve obično se upotrebljava kao 
namaz i ukras za sendviče. Uz dodatak mlijeka, mirodija, povrća, jaja, 
voća i šećera pripremaju se razna jela, slana i slatka. 


SD — 


Namaz 

Temeljna smjesa: Začin: 

10—15 dkg sira — žervea po 1 žličicu kosanog vlasca i 
2—3 žlice mlijeka peršunova lišća 


4 žličice senfa 


Sir se s mlijekom glatko izmiješa i doda začin. Maže se na ploškice 
kruha ili prepečenca . 


Obložen kruh (sendvič) 


Ploške kruha (najbolje crnog) namažu se temeljnom smjesom od žer- 
vea ili prije opisanim namazom i oblože ploškom rajčice, krastavca, pa- 
prike, tvrdo kuhanog jaja, salame ili pečenog mesa. 


Umak 

10 dkg sira — žervea po 1 žličica peršunova lišća ili 
6 žlica mlijeka, vrhnja ili jogurta vlasca 

1 žličica limunovog soka soli po potrebi 

1 žličica senfa 


Sir se S mlijekom glatko izmiješa. Zelen se sitno skoše i s ostalim sastoj- 
cima umiješa u sir. (Ako je smjesa pregusta, razrijedi se s još malo 


mlijeka). Umak se daje uz meso, ribu i narezak, a može se njime zači- 
niti i zelena salata. 

Brzi majonez 


10 dkg sira — žervea limunova soka po ukusu, na vrhu 
3 žlice mlijeka ili vrhnja noža crvene paprike, nekoliko kosa- 
1 svježi žutanjak nih kapara 


U sir koji se s mlijekom glatko izmiješa doda se žutanjak i ostali sa- 
stojci. Daje se uz meso, ribu, povrće i salatu od krumpira. 


Žerve — salata 


20 dkg sira — žervea 3 žlice kuhanog graška 
4 žlice mlijeka 3 žlice kuhanih mahuna 
2 žlice limunova soka 3 žlice kuhane cvjetače 
vrlo malo papra 


U sir koji se s mlijekom glatko izmiješa doda se limunov sok, papar i 
povrće. Salata se jede uz meso ili se tom smjesom napune izdubene raj- 
čice, kuhani izdubeni krumpiri ili tuljčići od salame. Nadjeveno se povrće 
odozgor ukrasi istim sirom bez ostalih sastojaka (temeljnom smjesom). 
Žerve — salata jede se za večeru ili zakusku. 


Slatka jela: 


Brza krema od vanilije 
Voćna krema kao namaz 

Sir — žerve s voćnim sokom 
Poslastica od jabuka 





Žerve zajutrak 


Brza krema od vanilije 
20 dkg sira žervea 4—5 žlica mlijeka 
2 paketića vaniljnog šećera svježeg ili ukuhanog voća 


Sir se sa šećerom i mlijekom miješa dok masa ne postane pjenušava. 
Stavi se u čašice i ukrasi voćem. 


Voćna krema (namaz) 


20 dkg žervea 1 banana 
1 žlica mlijeka 1 mala naranča 
1 žlica šećera 


Sir, šećer i mlijeko pjenušavo se izmiješaju. Doda se sitno izrezano voće, 
namaže rahlo na kruh, slatki prepečenac ili kekse. 

Sir — žerve sa voćnim sokom 


20 dkg žervea 


4 žlice mlijeka Sva slatka jela od sira žer- 
4 žlice voćnog soka 
2 žlice kosanih oraha 


vea jedu se hladna. 





U žerve se stavi mlijeko i pjenušavo izmiješa. Doda se voćni sok i ulije 


u male čašice. Odozgo se pospe orasima. Daje se s prepečencem ili 
keksima. 


Poslastica od jabuka 


20 dkg sira — žervea 2 jabuke (oko 15 dkg) 


4 žlice mlijeka 4 žlice drugog voća 
2 žlice šećera 1 žličica limunova soka 
2 žličice limunova soka , 


U pjenušavo izmiješan sir (s mlijekom i šećerom) doda se limunov sok. 
Jabuke se operu, izribaju na sitne rezance, a drugo se voće (s obzirom 
na vrstu) sitno izreže. Obje se mase nakapaju limunovim sokom, stave 
u zdjelicu i pokriju kremom od sira. Ova se poslastica servira uz kekse 
ili prepečenac. 


Žerve-zajutrak (za 1 osobu) 


10 dkg sira — žervea 1 žličica meda 
3 žlice mlijeka 2 žlice kosanog voća 
1 žličica limunova soka 1 žlica kosanih oraha 


U sir izmiješan mlijekom dodaju se ostali sastojci. Uz ovaj zajutrak može 
se dati i crni kruh. 

JELA S TVRDIM SIROM 
Hladna jela: 


Jednostavni sendviči Salate od sira: 


Mali sendviči: — s lukom 

— s namazom od sira — sa svježom paprikom 
— s namazom od sira s povrćem — sa svježom rajčicom 
— s namazom od sira s ribom — s celerom i jabukama 
— s namazom od sira sa šunkom — s kuhanim povrćem 


Mali obloženi sendvići Rajčice punjene salatom 
Ražnjići Pladanj sa sirom 





Jednostavni sendviči 


5—10 dkg maslaca ili 

2—3 žlice majoneza (gotovog) 
20—25 dkg tvrdog sira trapista, 
ementalera, edamera ili prema 


Za veću količinu  sendviča 
najbolje je uzeti kruh u 
obliku kutije. Izreže se po 


ikona Lak i duljini u listove (oko 1cm 
ploške rajčice i krastavca debele koji se namažu nama- 
kosani vlasac zom, a onda izrežu u jedna- 


kruh crni ili bijeli (za 8—12 ke ploškice i oblože po volji. 


sendviča) 





Kruh se izreže u ploške (6—7 cm velike i oko 1 cm debele). Sir se tako- 
đer izreže u obliku kruha. Pripremi se glatko izmiješani maslac (u koji 
se može dodati kosani vlasac) i ostali sastojci za sendviče. Ploške kruha 
se namažu maslacem ili majonezom, oblože sirom, ploškom rajčice i 
krastavaca (ili drugim povrćem s obzirom na godišnju dobu). Do upo- 
trebe se sendviči pokriju i ostave na hladnome mjestu. 

Mali sendviči (za svečanije zgode) 


Mali sendviči se pripremaju od bijelog kruha, roščića ili slanih keksa. 
Veličina je ovih sendviča najviše 4 cm i prema tome se izreže kruh ili 
pecivo, okruglo ili četvrtasto (1 cm debelo). Namažu se dobrim namazom 
cd sira, s povrćem, ribom, ili šunkom ili kojim drugim namazom prema 
ukusu i mogućnostima. Slože se ukusno na pladanj i daju uz čaj, vino 
ili pivo. 


Namaz od sira 
5 dkg maslaca U glatko izmiješan maslac protisne 
5 dkg sira gorgonzola se (pasira) sir. 


Namaz od sira s povrćem 


5 dkg maslaca Maslac se omekša i s povrćem i 
14 žlice kosanog špinata sirom glatko izmiješa. 

i žlice peršunova lišća 

2 žlice ribanog sira 


Namaz od sira sa šunkom 


5 dkg maslaca Sitno skosana šunka i protisnut sir 
5 dkg sira rokfora stave se u glatko izmiješan maslac. 
5 dkg šunke 


Namaz od sira s ribom 


5 dkg maslaca Sardine se očiste i sitno skošu. — 
5 dkg Sira ementalera Maslac se glatko izmiješa i u nj se 
2 sardine riba sir. Dodaju se sardine i sve 


zajedno dobro promiješa. 


Mali obloženi sendviči 


5 dkg maslaca 

1 mala glavica mekane salate 
10 dkg sira edamera 

5 dkg šunke 





Salata se očisti, opere i ocijedi. Maslac se glatko izmiješa. Sir i šunka 
se izrežu na male komadiće. Salata se izreže na komadiće koji odgova- 
raju veličini i obliku kruščića i nakaplje limunovim sokom. Ploškice 
kruha ili peciva namažu se tanko maslacem, oblože najprije salatom 
na koju se polože komadići sira i šunke. Gotovi sendvići ostave se na 
hladnome i posluže uz čaj, pivo ili vino. 

Ražnjići 

8—12 malih ražnjića (od plastične 
mase) 

20 dkg sira (trapista ili edamera) 
u komadu 

10 dkg salame (u komadu) 

15 dkg šunke (u komadu) 

1 veliki kiseli krastavac 

3 dkg maslaca 





Sir, salama, šunka i kruh izrežu se u 1 cm debele i 3 cm velike kvadra- 
tiće, a krastavci u ploške. Kruh se namaže maslacem. Na ražnjiće se 
nabadaju pripremljeni komadići naizmjence: sir — šunka — krastavac, 
ili salama — sir — krastavac itd. Često se osim ovih namirnica nabode 
i po koja boba grožđa, ploškica banane ili kruške. Ražnjići se daju za 
svečanije prilike (iza glavnog obroka ili za zakusku) uz vino ili čaj. 
(Namjesto ražnjića od plastične mase, mogu se upotrijebiti drveni štapići). 


SALATE OD SIRA daju se kao samostalno jelo uz čaj ili vino s crnim 
kruhom, a za svečanije zgode kao predjelo, za zakusku ili uz večeru. 


Salata od sira s lukom 

25 dkg tvrdog sira (po volji) 
1 glavica luka 

ulja i octa 

soli i papra 


Salatu od sira dobro je pri- 
premiti barem '% sata prije 
jela. 

kak ai 


Sir se izreže na male štapiće, a luk na tanke kolutove. Od ulja, soli, papra 
i octa načini se mješavina, doda luk, dobro izmiješa i začini sir. 


Salata od sira sa svježom paprikom 


25 dkg trapista ili gauda sira Zečin: 

1 crvena paprika 2—3 žlice ulja 

1 zelena paprika 1 žličica senfa 

1 luk soli, octa, papra 


Paprike se očiste, operu i izrežu na štapiće. Luk se skoše. Ulje se izmiješa 
sa soli, paprom i octom. Sir se izreže na štapiće, doda se paprika i 
luk, prelije začinom i sve promiješa. Salata treba da stoji na hladnome 
do upotrebe. 

Salata od sira sa svježom rajčicom 


1 zelena paprika 

2 rajčice 

1 kiseli krastavac 

10 dkg sušene kobasice 
20 dkg sira edamera 


Začin: 
3 žlice ulja 
l žlica kosane zeleni 


(peršun ili vlasac) 
soli, octa i papra po ukusu 





Paprika i rajčice se operu, očiste, ocijede i izrežu u štapiće. Krastavac, 
kobasice i sir se također izrežu u štapiće. Sastojci za začin se izmiješaju. 
Načini se salata i ostavi na hladnome do upotrebe. 


Salata od sira s celerom i jabukama 


15 dkg pečenog mesa 

1 korijen celera (10 dkg) 
2 manje jabuke 

20 dkg sira ementalera 


Začihn: 


Namjesto majoneza može se 


3—4 žlice majoneza (gotovog) 
1 žličica senfa 
soli 


salata začiniti sa običnim 
začinom. 





Celer i jabuke se operu, očiste i izrežu na štapiće, meso i sir se izrežu 
na štapiće. U majonez se umiješa senf i sol. Sastojci za salatu se izmije- 
šaju s majonezom. 


Salata od sira s kuhanim povrćem 


20 dkg kuhanog graška 

20 dkg kuhanih krumpirića 

1 kiseli krastavac 

10 dkg salame ili kobasica 

20 dkg sira grojera ili edamera 


Začin: 


3—4 žlice majoneza (gotovog) 
1 žličica senfa 
soli i papra 


Salata s kuhanim povrćem 


p- 


priprema se na isti način 
kao prije opisane salate. d 

.10 dkg šunke 


Rajčice punjene sa salatom od sira 


8 malih ili 4 veće rajčice 
(čvrste, zrele) 
2 male kiselkaste jabuke 


2—3 žlice čvrstog majoneza 
(gotovog) 

1 žlica vrhnja 

soli i peršunova lišća 

15 dkg sira edamera 


Rajčice se operu, obrišu, odrežu kapice i izdubu. Oguljene jabuke, šunka 
i sir se izrežu u male rezance. U majonez se stavi vrhnje, 2—3 žlice guste 
moždine iz izdubenih rajčica (koštice se odstrane) i sol. Sve se izmiješa. 
Tom se smjesom napune rajčice, pospu kosanim peršunovim lišćem ili 
vlascem; drže se na hladnom mjestu. Punjene rajčice daju se za večeru 
uz čaj ili za hladnu zakusku. 


Pladanj sa sirom daje se poslije ručka ili večere i za zakusku. 


Na jednostavan pladanj stavi se 1—2 vrste sira (npr. namaz od 
svježeg kravskog sira ili sira - žervea, ploške trapista ili kojeg drugog sira 
i malo povrća (rotkvice, izrezane rajčice ili paprike, kiseli ili slani kra- 
stavci). Uz sir treba servirati i voće, i to na istom pladnju ili na poseb- 
nom tanjuru. 

Na pladanj za svečanije zgode stavi se više vrsta tvrdog sira 
i jedan namaz mekog sira, npr. edamer,, ementaler, trapist, gorgonzola ili 
grojer, trokuti »Zdenka« sira, »Pionir« za mazanje. Često se stavlja i ma- 
slac. Uz sir redovno se daje povrće (kao rotkvice, rajčice i paprike) i voće 
(jabuke, kruške, grožđe, banane i sl.). Ukus voća i sira vanredno se 
slažu, a osim toga ovakva kombinacija odgovara zdravoj ishrani. Sve što 
se stavlja na pladanj, treba postaviti ukusno; jedan dio pladnja ostavi 
se za voće i povrće. Kod toga treba paziti da pladanj ne bude prenatrpan. 


Ako se voće ne da ukusno smjestiti, složi se posebno na tanjuru ili koša- 
rici. Isto tako treba dati više vrsta kruha (crni ili bijeli kruh, pecivo, 
prepečenac, slane štapiće). 

TOPLA JELA OD TVRDOG SIRA 


Juha od krumpira (s ribancem) 
Juha s jajima (s ribancem) 
Juha od luka (s ribancem) 


Žličnjaci za juhu (s ribancem) 
Lijevanci za juhu (s ribancem) 
Riža od parmezana 


Nadjeveni goveđi odresci 
(s ribancem ) 


Teleći odresci (s edamerom) 


Umak od ementalera 
Umak od ribanca 


Poriluk prepečen (s ribancem) 
Cvjetača prepečena (s ribancem) 
Nabujak od špinata (s ribancem) 
Rajčice sa rižom 

Punjene tikvice 


Juha od krumpira (s ribancem) 
4 mala krumpira (20 dkg) 

11 vode 

1 žlica krutog maslaca 

1 šalica mlijeka ' 


Pečeni krumpir s ementalerom 
Pogačice od sirova krumpira 
Pržene kuglice od krumpira 
Pržene pogačice od rezanaca 


Palačinke (s ribancem) 
Nabujak od krupice (s ribancem) 


Prženi ementaler 
Sir u tijestu 
Sir u prženom kruhu 


Pržena jaja (s ribancem) 
Jaja na kruhu 
Jaja sa šunkom 


Obložen kruh (toast) I 
Obložen kruh (toast) II 
Ražnjići 

Štapići uz čaj I 

Štapići uz čaj II 

Keksi 

Punjeni keksi 


1 šalica ribanog sira (6 dkg) 
2 jaja (svježa) 
sol, papar, peršunovo lišće 


Krumpir se opere, oguli, izreže na sitne kockice i pristavi u hladnu slanu 
vodu. Kuha se dok toliko omekša da se šibom za snijeg može potpuno 


razmiješati. Dok se krumpir kuha, izriba se sir i skoše peršunovo lišće. 
Kuhanom razmiješanom krumpiru doda se maslac da se rastopi. U zdjelu 
za juhu se stavi vruće mlijeko, sir i dobro razmućena jaja. Nalijeva se 
kipućom krumpirovom juhom uz neprekidno miješanje. Prije jela juha 


se pospe peršunom. 

Juha s jajima (s ribancem) 


1 kocka goveđe juhe 

1 litra vode 

4 ploške bijelog kruha 
2 dkg maslaca 


4 jaja (svježa) 

voda, sol i ocat 

6 dkg sira za ribanje 
peršunovo lišće 


Pripremi se juha od kocke. Kruh se speče na maslacu. Sir se izriba, 
peršun skoše. U kipuću vodu u koju se stavi malo soli i octa oprezno 
se razbiju jaja, jedno za drugim. Brzo se žlicom ovije bjelanjak oko 
žutanjka i jaja se kuhaju 3—4 minute. Izvade se rupičastom žlicom i 
dobro ocijede. Ploške kruha stave se u 4 duboka tanjura, na svaku se 
plošku metne jaje i nalije vrućom juhom. Gotova se juha pospe sirom 
i kosanim peršunom. 


Juha od luka s ribancem 


1 kocka goveđe juhe 
I litra vode 

4 male glavice luka 
4 dkg maslaca 

soli i papra 

8 ploškica (okruglih) prepečenog 
kruha 

6 dkg sira za ribanje 





Pripremi se juha od kocke. Luk se očisti, izreze na tanke ploškice i na 
maslacu peče dok porumeni, posoli se i popapri i nalije vrućom juhom. 
Izriba se sir. (Juha se priprema u zdjeli u kojoj se nosi na stol, veličine 
1! 1). Površina se obloži kruhom i pospe sirom. Juha se stavi u vruću 
pećnicu, ostavi 10' a zatim odmah nosi na stol. 


Žličnjaci za juhu (s ribancem) 
2 dkg maslaca 

1 jaje, soli 

4—5 dkg krupice 


Maslac se omekša i sa jajem pjenušavo izmiješa. Doda se sol, krupica 
i sir te pusti da stoji oko 20'. Žličicom se režu mali žličnjaci i ukuha- 
vaju u kipuću juhu. Kuhaju se polagano 10'. 


2 žlice ribanog sira 
1 1 juhe od kocke ili od rajčica 


Lijevanci za juhu (s ribancem) 
1 cijelo jaje 

2 dkg mrvica 

2 dkg oštrog brašna 

soli 

Jaje se izmiješa sa brašnom, mrvicama, soli, mlijekom i sirom. (Ako 


je pregusto, doda se još malo mlijeka). Smjesa se pomoću žlice lijeva u 
juhu koja lagano vrije i kuha 3'. 


1 žlica miljeka 
2 žlice ribanog sira 
1 litra juhe 

Riža od parmezana 


2 dkg margarina 2 dkg ribanog parmezana 


1 jaje 2—3 žlice mrvica 
1 žlica mlijeka 11 juhe 
soli 


U omekšani margarin stavi se jaje i pjenasto izmiješa. Doda se soli, 
mlijeka, parmezana i mrvica po potrebi. Smjesa se kroz ribež protiskuje 
u kipuću juhu. 


Nadjeveni goveđi odresci (s ribancem) 


4 odreska (oko 30 dkg) 

soli i papra 

5 dkg riže 

6 dkg sira za ribanje 

1 žlica kosanog peršunova lišća 
5 dkg masti 

5 dkg luka | 

1 žlica koncentrata od rajčica 





U slanoj vodi skuha se riža (ne premekano). Odresci se rastuku, posole 
i popapre. Sir se izriba. Luk se skoše. Načini se nadjev tako da se riža 
ocijedi, izmiješa s peršunom i sirom. Odresci se nadjenu, saviju, zavežu 
koncem i na masti peku sa svih strana. Izvade se i na istoj se masti 
lagano isprži luk. Dodaju se odresci i uz podlijevanje vodom ili juhom 
pirjaju dok meso ne omekša. Zatim se u sok stavi konzerva od rajčice, 
razrijedi vodom po potrebi i prokuha. Nadjeveni odresci daju se s pirja- 
nim povrćem (mrkvom, mahunama, špinatom, graškom), zelenom sala- 
tom ili umakom od povrća. 


- Pag == mje 


Teleći odresci s edamerom 


4 odreska (oko 30 dkg) 4 ploške sira edamera 
soli | 4 ploškice šunke 


brašna 4 manje zrele rajčice 

4 dkg masti Soli, papra i peršunova lišća 

Odresci se očiste od kožica, rastuku, posole, omotaju u brašnu i na vru- : 
ćoj se masti (u tavi) svi odjednom speku s obje strane. Zatim se na | 


svaki odrezak položi šunka i sir, pa se dalje peku u pećnici dok se sir 
ne počne rastapati. Odresci se izvade iz masti i stave na vruć tanjur. 
(Dok su odresci u pećnici, rajčice se operu, ogule, izrežu na ploške i 
sjemenke odstrane). Na preostaloj se masti, rajčice naglo propirjaju, 
posole, popapre, doda peršun, polože na odreske i odmah posluže. Uz to 
se servira pirjana riža, pire ili prženi štapići od krumpira. 

Umak od sira (ementalera) 


4 dkg maslaca soli 
4 dkg brašna 5 dkg ementalera 
*/x 1 mlijeka 1 žlica kosanog vlasca 


Na rastopljenom maslacu brašno se malo proprži (nesmije požutjeti) i 
zalijeva polagano toplim mlijekom. Miješa se i kuha 5'. (Ako je pregu- 
sto doda se još malo vrućeg mlijeka). Ementaler se izriba, zajedno s 
vlascem umiješa u umak i više ne kuha. Umak se daje uz toplo meso, 
ribu, rižu, krumpir i cvjetaču, a služi i kao preliv za jela koja se prepeku 
u pećnici. 


Umak od sira ribanca 
1 žutanjak 

1 žlica brašna 

2 šalice mlijeka 


15 dkg sira za ribanje 
soli i papra 


U kotlić ili lončić stavi se žutanjak, brašno i mlijeko i šibom za snijeg 
sve se glatko izmiješa. Doda se malo soli, papra i ribani sir. Smjesa se 
tuče na slaboj toplini, dok se zgusne. Umak se daje topao uz meso, krum- 
pir, tjesteninu ili povrće. 


Poriluk prepečen (s ribancem) , 


8 kom mladog poriluka 
4 ploške šunke 


'/x I mlijeka 

soli i papra 

3 žlice ribanog sira 
I žutanjak 

2 žlice ribanog sira 
mast za oblik 


Biel ku: 

3 dkg maslaca 

2 dkg brašna 

'/x 1 vode od poriluka 


Poriluk se očisti od tvrdih zelenih dijelova, opere i skuha u malo slane 
vode. Sir se izriba. Pripremi se preliv tako da se maslac rastopi, s bra- 
šnom proprži u bijeli zapržak, zalije vodom od kuhanog poriluka i mli- 
jekom, soli se i papr,i dobro prokuha i glatko izmiješa. Makne se s va- 
tre, umiješa sir (3 dkg), žutanjak i više se ne kuha. Po 2 poriluka se 
omotaju s jednom ploškom šunke, slože u namazan oblik (vatrostalnu 
zdjelu), preliju umakom, pospu ostatkom sira i prepeku u pećnici oko 
20'. Daje se uz kuhani krumpir za ručak ili večeru. 


, 

Cvjetača prepečena (s ribancem) 


1 cvjetača (oko 34 kg) '/as 1 vrhnja 
Preliv: soli i papra 

3 dkg maslaca 4 žlice ribanog sira 
2 dkg brašna 1 žutanjak 


2 žlice ribanog sira 
mast za tepsiju 


1 žlica gusto ukuhanih rajčica 
2 dl vode od kuhane cvjetače 


Sir_se izriba. Maslac i brašno isprže se u bijeli zapržak koji se nalijeva 
vodom od cvjetače u kojoj se razmiješa konzerva od rajčice i vrhnje. 
Kad preliv dobro prokuha, makne se s vatre, doda žutanjak i sir (4 žlice). 
Cvjetača se stavi u namazanu tepsiju, prelije umakom, pospe ostalim 
sirom i prepeće u pečnici oko 20'. Poslužuje se s rižom, krumpirom ili 
salatom za ručak ili večeru. 


Nabujak od špinata (s ribancem) 


34 kg špinata soli 

slane vode za kuhanje (4 1) 6 dkg sira za ribanje 
4 jaja 3 dkg sira za ribanje 
'/x 1 vrhnja ili mlijeka mast, mrvice za oblik 


Špinat se očisti, brzo opere i naglo kuha (pokriven 4—5'). Sir se izriba. 
Stuče se čvrst snijeg od bjelanjaka. Zatim se špinat samelje na stroj za 
meso ili sitno skoše. Oblik se namaže i pospe mrvicama. U špinat se 
umiješa vrhnje, žutanjci, sol, sir (6 dkg) i snijeg. Smjesa se stavi u 
pripremljenu tepsiju, pospe s ostalim sirom i peče kod umjerene topline 
oko 25'. Uz nabujak se poslužuje pire od krumpira ili riža. 


Riža s rajčicama i edamerom 


4 kocke goveđe juhe 25 dkg riže 

54 1 vode soli 

1 mala glavica luka 3 svježe manje rajčice 
4 dkg maslaca 15 dkg sira edamera 

2 žlice koncentrata od rajčice 


Pripremi se juha od kocke (za zalijevanjne riže) i u njoj razrijedi kon- 
centrat od rajčice. Luk se sitno izreže i na maslacu lagano isprži. Doda 
se riža, zalije pripremljenom juhom, malo posoli i kuha polagano dok 
omekša (ne smije se raskuhati). Sir se očisti i izreže u 4 ploške, a 
rajčice operu i također izrežu na ploške. Kad je riža kuhana, površina 
se obloži najprije rajčicama (malo se posole) pa ploškama sira. Jelo 
se peče u pećnici kod jače topline, dok se sir počne rastapati (oko 10). 
Daje se za ručak sa zelenom salatom. 

Punjene tikvice (s ribancem) 
1 kg tikvica (8 komada) 
Nadjev: 


2 dkg maslaca 
1—2 žutanjka 


4 dkg sira za ribanje 
soli i papra 
peršunova lišća 

2 bjelanjka 

4 dkg masti 


Tikvice se ogule, odreže vrh, izdubu se i odstrane sjemenke. Pripremi 
se nadjev: izdubena sredina se skoše, sir se izriba, peršun skoše i stuče 
snijeg od bjelanjka. Maslac se sa žutanjcima glatko izmiješa, doda izdu- 
bena sredina, sol, papar, peršun, sir i snijeg. Tikvice se napune, zatvore 
odrezanim vrhom koji se pričvrsti čačkalicom. Peku se na masti u peć- 
nici ili se kuhaju u umaku od rajčica. Poslužuju se za ručak s krumpi- 
rom ili rižom i salatom. 


Prženi krumpiri s ementalerom 


1 kg krumpira 


25 dkg ementalera 
3—4 žlice ulja 


ili trokuta (»Zdenka« sir) 


Krumpir neka bude po mogućnosti jednake veličine. (Mladi se krumpir 
opere i osuši, a stari se opere, osuši i tanko oguli). Razreže se po duljini 
na pol, namaže uljem i poslaže (prerezom prema gore) na plitki lim 
koji se također malo namaže s uljem. Posoli se i peče u pećnici oko 20'. 
Zatim se na svaki krumpir stavi ploškica ementalera i dalje peče dok 
se sir ne počne rastapati. Može se posuti crvenom paprikom i odmah 
nositi na stol. 


Uz to se poslužuje salata (zelena ili od kiselog zelja). 


Pogačice od sirovog krumpira (s ribancem) 
A kg krumpira 

1—2 jaja 

3—4 žlice brašna 

10 dkg sira za ribanje 
soli 


mast ili ulje za prženje 





Sir se izriba, izmiješa sa brašnom, jajima i posoli. Krumpir se opere, 
obriše, oguli, izriba na ribežu na rezance i umiješa u smjesu. Žlicom 
se ta smjesa vadi i stavlja na vruću mast. Žličnjaci se viljuškom malo 
rastanje da budu kao pogačice i prže se žuto s obje strane. Poslužuju 
se vrući sa zelenom salatom ili uz varivo. 

Pržene kuglice od krumpira (s ribancem) 


šA kg krumpira 1 jaje 
1 jaje ili 1 žutanjak mrvica 
3—4 žlice brašna masti za prženje 


10 dkg sira za ribanje soli 


Krumpir se opere, oguli, izreže na veće komade i u malo slane vode 
mekano skuha. Sir se izriba. Kuhani krumpir se ocijedi, protisne kroz 
sito (kao za tijesto), doda mu se sol, jaja, brašno i sir i lagano izmiješa. 
S dvije žličice oblikuju se kuglice, omotaju u razmučenom jajetu i mrvi- 
cama, i prže u vrućoj masti. Daju se uz pirjano povrće ili se nabodu na 
čačkalice i poslužuju uz čaj. 


Pržene pogačice od rezanaca (s ribancem) 


3 šalice (veće) kuhanih rezanaca 
(ili 15 dkg nekuhanih) 10 dkg suhe slanine 
2—3 jaja 5 dkg masti 

soli vlasca 


8 dkg sira za ribanje 


Rezanci se skuhaju, sir izriba, slanina skoše, vlasac se sitno izreže. U 
dubljoj zdjeli jaja se dobro šibom rastuku, dodaju rezanci, sol, sir i sve 
se izmiješa. Na tavi se slanina rastopi, doda mast i, kad je vruća, prži 
se na njoj po 1 puna žlica smjese od rezanaca (za 1 pogačicu). Svaka 
se pogačica viljuškom rastanji i peče s obje strane dok požuti. Pržene 
pogačice pospu se s vlascem i daju za ručak uz varivo od povrća ili za 
večeru uz salatu. 


Palačinke s ribancem (prepečene) 


Tijesto: PFreliv: : 
24 dkg brašna 3 dkg maslaca 

2 jaja ' 3 dkg brašna 

soli 4 dl mlijeka 

% 1 mlijeka soli 


3 žlice ribanog sira 
masti za tepsiju 


10 dkg sira za ribanje 
mast za pečenje 


Sir se izriba i umiješa u glatko tijesto od brašna, jaja i mlijeka. Tijesto 
se soli. Ispeku se palačinke (oko 15 komada), slože u namazanu tepsiju 
ili vatrostalnu zdjelu, preliju prelivom, pospu sirom i prepeku u pećnici 
kod veće topline oko 20'. Za preliv poprži se brašno u rastopljenom maslacu 
(bijeli zapržak), dolijeva se polagano vrućim mlijekom, miješa dok bude 
glatko i posoli po ukusu. Palačinke s prelivom daju se za ručak ili 
večeru s pirjanim povrćem ili zelenom salatom. 

Nabujak od krupice (s ribancem) 


11 mlijeka 
malo soli 

2 dkg maslaca 
20 dkg krupice 
5 dkg maslaca 


2—3 jaja 

10 dkg šunke 

4+2 dkg sira za ribanje 
mast i mrvice za tepsiju 


U mlijeko se stavi sol i maslac (2 dkg). Kad zakuha, uspe se krupica, 
skuha gusto i ohladi. Sir se izriba, šunka skoše. Omekšani maslac (5 dkg) 
dobro se izmiješa sa žutanjcima, doda ohlađena krupica (žlica po žlica), 
sir (4 dkg), šunka i na kraju čvrst snijeg od bjelanjaka. Smjesa se 
stavi u namazanu i posutu tepsiju, pospe odozgo ostalim sirom, peče u 
pećnici do %4 sata. Poslužuje se s umakom od rajčice ili zelenom 
salatom. 


Prženi edamer 


4 deblje ili 8 tankih ploški sira 
3 dkg brašna 

1—2 jaja 

10 dkg mrvica 

mast za prženje 


Kod prženja (pohanja) se u 
jaja stavlja malo soli i neko- 


liko kapi ulja; time se spre- 
čava otpadanje kore. 





Jaja se s nekoliko kapi vode, ulja i malo soli dobro rastuku. Mast se 
ugrije. Sir se omota u brašnu, jajetu i mrvicama, pa opet u jajetu i 
prži s obje strane. Poslužuje se odmah uz varivo ili zelenu salatu. 


Sir u lijevanom tijestu 


4 deblje ili 8 tankih ploški i žličice praška za pecivo 


ementalera soli 
mE 1 jaje 
Tijesto: 1 dl vina 


8 dkg brašna 


U dublju zdjelicu stavi se brašno izmiješano s praškom. Doda se malo 
soli, jaje, i s vinom načini glatko lijevano tijesto. Ploške ementalera 
(7 X 7) umaču se u tijesto i prže u vrućoj masti s obje strane. Poslužuju 
se vruće sa zelenom salatom ili uz varivo od povrća. 


mast za prženje 


Sir u prženom kruhu 


8 tankih ploški bijelog kruha 2 jaja 
ploške edamera (1 cm debelo) soli i crvene paprike 
4 1 mlijeka masti za prženje 


Među dvije ploške kruha stavi se po jedna ploška sira. Ovako sastavljen 
kruh razreže se dijagonalno da se dobije 8 trokuta. Jaja se sa soli, papri- 
kom i mlijekom dobro razmute. Mast se ugrije, kruh se umoči u mlijeko 

i ostavi dok upije malo mlijeka i omekša. Zatim se prži u vrućoj masti 
s obje strane dok požuti. Pržen kruh sa sirom, poslužuje se odmah uz 
varivo ili salatu. 


Pržena jaja s ribancem 


4 jaja 4 žlice ribanog sira 
2 žlice vode 1 žličica kosanog peršunova lišća 
soli 3 dkg maslaca ili 2 žlice ulja 


Jaja se sa vodom dobro razmute, doda sol i sir. Peku se na vrućem ma- 
slacu uz miješanje. Stave se na topao tanjur, pospu peršunom i odmah 
posluže. Sir se može poslužiti i posebno (— u tom se slučaju ne umi- 
ješa u jaja). 


Pržena jaja s edamerom 


4 jaja 5 dkg masne šunke 
2 žlice vode 2 dkg maslaca 
8 dkg edamera soli i vlasca 


Jaja se sa vodom dobro rastuku; sir se izreže na sitne kockice i doda 
jajima. Šunka se izreže na komadiće, vlasac se skoše. Na vrućem ma- 
slacu se šunka peče tako dugo dok slanina postane prozirna, dodaju se 
jaja i peku bez miješanja dok se donja strana skruti (da se viljuškom 
može podići od dna), a gornja ostane kao krema. Jaja se stave na ugri- 
jani tanjur, pospu vlascem i odmah posluže sa zelenom salatom, rotkvi- 
com, paprikama ili rajčicama. Daju se za doručak ili večeru. 


Pržena iaja na prepenčencu (s ribancem) 
4 jaja 

4 žlice mlijeka 

soli i papra 

4 žlice ribanog sira 

8 ploškica prepečenog kruha 

3 dkg maslaca 

8 listića zelene salate 

peršunovo lišće 





Kruh se prepeče (na štednjaku ili u pećnici) i obloži sa listićem salate 
koji se nakaplje limunovim sokom. Sir se izriba, peršun skoše. Jaja se raz- 
mute, doda im se mlijeko i sir. Na vrućem maslacu peku se jaja i lagano 
miješaju, dok zgusnu koliko treba. Na kruh obložen salatom polože se 
pečena jaja, pospu peršunom i odmah ponude. Daju se za doručak ili 
večeru uz čaj. 

MALA TOPLA JELA S PREPEČENCEM (toast) 


Prepečenac s ribancem (toast) I. 
4 ploške prepečenca Mala topla jela s prepečen- 
3 dkg maslaca cem brzo se pripremaju; jedu 
4 ploškice šunke 

1 žličica senfa 

4 žlice ribanog sira 


se čim su gotova, tj. još vru- 
ća, za doručak ili večeru uz 
čaj ili vino. 





Prepečenac se namaže maslacem, obloži šunkom, namaže senfom i pospe 
sirom. Stavi se na lim i peče u vrućoj pećnici dok se sir ne počne 
rastapati. 


Prepečenac s edamerom (toast) II 


4 ploške prepečenca 4 ploškice edamera 
3 dkg maslaca (ili gouda sira) 

10 dkg pečenog mesa ili kobasice 

(ili pirjanog povrća) 


Prepečenac se namaže maslacem, obloži mesom ili povrćem i sirom. — 


Stavi se na plitki lim i peče u vrućoj pećnici dok se sir ne počne ras- 
tapati. 


Prepečenac s vinom i ementalerom (toast) III 


4 ploške prepečenca 4 ploškice šunke 
4 dl bijelog vina 4 ploškice ementalera 
3 dkg maslaca 


Prepečenac se s jedne strane navlaži vinom, namaže maslacem, obloži 


šunkom i sirom i peče u vrućoj pećnici oko 10' (dok se sir ne počne 
rastapati). 


Ražnjići (vrući) sa sirom 
10—12 drvenih ražnjića (12 cm dugih)2 male glavice luka 
20 dkg telećih jetara 1 bjelanjak 


20 dkg sira 10—15 dkg mrvica 
10 dkg suhe slanine mast ili ulje za pečenje 


Jetra, slanina i sir izrežu se u 1 cm debele i 3 cm dugačke komadiće, 
luk se izreže u deblje ploške. Bjelanjak se s malo soli rastuče (toliko da 
se zapjeni). Na ražnjiće se nabodu jetra, slanina, sir i luk naizmjence. 
Nabodeni ražnjići umoče se u bjelanjak, omotaju u mrvice i peku na 
vrućoj masti ili roštilju sa svih strana dok se sir ne počne rastapati. 
Jedu se vrući uz kruh. 

Štapići uz čaj (s ribancem) I. 


15 dkg brašna 

7 dkg mekanog maslaca 

10 dkg ribanog sira 

1 žutanjak 

soli, crvene paprike, kumina 





U brašno se stavi omekšani maslac, sol, sir, "4 žutanjka, malo paprike 
i brzo umijesi gipko tijesto. Ostavi se na hladnom da miruje oko !4 sata. 
Potom se tijesto tanko razvalja i kotačićem izreže na uske pruje (15 cm 
duge) koje se savinu kao spirala. Štapići se slože na plitki lim, namažu 
preostalim žutanjkom (razrijeđenim vodom), pospu kuminom i peku u 
vrućoj pećnici dok požute. Poslužuju se topli, a i hladni uz čaj ili vino. 


Štapići od sira II 


10 dkg margarina 

7 dkg ribanca ili tvrdog ementalera 
1—2 žlice vrhnja ili mlijeka 

soli 

20 dkg brašna 


Štapići i keksi od sira ostaju 


dulje svježi u limenoj kutiji. 


U omekšan i glatko izmiješan margarin doda se ribani sir, vrhnje, sol 
i brašno. (Vrhnja treba toliko da se tijesto dade dobro oblikovati). Umi- 
jesi se tijesto (mijesi se brzo) i ostavi da miruje 4 sata na hladnom 
mjestu. Zatim se razvalja oko 4 mm debelo, namaže mlijekom ili razri- 
jeđenim žutanjkom, pospe solju i oguljenim bademima izrezanim u l]i- 
stiće. Iz tijesta se izrežu jednaki štapići, polože na lim i peku kod umje- 
rene topline dok požute. 


Keksi od vrhnja s ribancem 


25 dkg brašna 

6 dkg maslaca ili margarina 
7 dkg sira za ribanje 

1 cijelo jaje 


soli i crvene paprike 
'/x 1 gustog masnog vrhnja 
3 dkg sira (za posipanje) 


Maslac se malo omekša, sir se izriba, jaje se rastuče (od jajeta i vrhnja 
ostavi se mali dio za mazanje keksa). U brašno se stavi maslac, sir i 
jaje, malo soli i paprike, te s vrhnjem umijesi tijesto koje se ostavi na 
hladnom mjestu da miruje X sata. Zatim se tanko razvalja i s okruglim 
nazupčanim oblikom izrezuju keksi. Slažu se na plitki lim, namažu vrh- 
njem u koje se umiješa jaje, pospu ribanim sirom i peku u jače ugri- 
janoj pećnici. (Prije pečenja mogu se obložiti polovicom oguljenog ba- 
dema). 

Punjeni keksi 

Tijesto: 

25 dkg brašna 

'4 žličice praška za pecivo 
15 dkg maslaca ili margarina 
10 dkg sira za ribanje 

1 žutanjak 

soli i crvene paprike 
mlijeka po potrebi 


Nadjev: 

4 dkg mekanog maslaca 
4 dkg sira za ribanje 

4 dkg rokfora ili žervea 
soli i papra 

peršunova lišća ili vlasca 


Maslac se omekša, sir se izriba, a brašno izmiješa sa praškom. U brašno 
se stavi maslac i ostali sastojci za tijesto. Brzo se umijesi i ostavi '4 sata 
na hladnom mjestu. Zatim se tijesto tanko razvalja i okruglim oblikom 
(ili kotačićem) izrezuju ploškice. Polovina ploškica namaže se razrijeđe- 
nim žutanjkom i pospe s kuminom ili oguljenim kosanim bademima, a 
druga polovica ostavi se prazna. Keksi se peku u dobro zagrijanoj peć- 
nici dok požute. Nadjev se pripremi, (dok tijesto miruje) tako da se u 
glatko izmiješan maslac stavi ribani sir, protisnuti (pasiran) rokfor ili 
žerve. Dodaju se mirodije po ukusu i kosan peršun ili vlasac. Po dvije 
pečene ploškice sastave se nadjevom (prazna i posuta), slože na tanjur 
i posluže uz čaj ili vino. (Punjeni keksi jedu se dok su svježi). 

BRZO PRIPREMLJENA JELA 
Izvadak 


— Od svježeg sira: 
sva hladna slana jela 


od toplih slanih jela: 
— rezanci . ž 
— kobasice od sira 


sva hladna slatka jela . 


od toplih slatkih jela: 
— drobljenac . 
— sirnici 


— Od sira žervea: 


sva slana i slatka jela . 


— Od tvrdih sirova: 


hladna jela: 
— sendviči 
— ražnjići . 
— salate 
topla jela: ' 
— juha s jajima . 
— pridodaci za juhu 
— umak od ementalera . A 
— pogačice od sirovog krumpira . 
— prženi ementaler . 
— sir u lijevanom tijestu 
— sir u prženom kruhu . 
— pržena jaja s ribancem . 
— pržena jaja s edamerom . 
— pržena jaja na prepečencu 
— mala topla jela s prepečencem . 
— ražnjići . 

IZDANJA ZAVODA ZA UNAPREĐIVANJE DOMAĆINSTVA SRH 


. Kako ćemo se hraniti u siječnju 

. Kako ćemo se hraniti u veljači 

. Kako ćemo se hraniti u ožujku 

. Kako ćemo se hraniti u travnju 

. Kako ćemo se hraniti u svibnju 

. Kako ćemo se hraniti u lipnju 

. Kako ćemo se hraniti u srpnju 

. Kako ćemo se hraniti u kolovozu 
. Kako ćemo se hraniti u rujnu 

. Kako ćemo se hraniti u listopadu 
. Kako ćemo se hraniti u studenom 


Kaka ćemo se hraniti u prosincu 


. Konzerviranje I 


(ljetno i jesensko) 


. Konzerviranje II (proljetno) 
. Kiseli kupus 

. Sočivice 

. Krumpir 

"JAJE 

. Povrće na jelovniku kroz 


cijelu godinu 


20. 
Zb 


22. 


23 
24. 


25. 
26. 
27, 
28. 
29. 


30. 
31. 
32. 
33. 


34. 


Prva odjeća 

Odjeća za djecu od jedne i pol 
do pete godine 

Obroci u tačno vrijeme 

— praktični savjeti za majke 
i domaćice 

Kuhinja za naše domaćinstvo 
Školska kuhinja za zdravlje 
djeteta 

Školska kuhinja i školski vrt 
Naš školski vrt 

Praonica za samoposluživanje 
Servis za pranje rublja 

Stroj za pranje rublja u 
domaćinstvu 

Pletenje i pletena odjeća 
Bilten 

Radna odjeća 

Odjeća i obuća zahtijevaju 
posebnu njegu 

Jela brze pripreme 





...ne samo odlična poslastica! 


Čokoladu treba tretirati zbog njezinih pozitivnih 
svojstava kao prvorazrednu dopunsku namirnicu 
u jelovniku suvremenog čovjeka i porodice. Boga- 
ta je kalorijama, sadrži veoma hranjive materije i 
predstavlja snažan izvor energije za organizam. 





U čokoladnim proizvodima nalaze se vitamini A iB, 
a također i fosfatidi i mineralne soli, od kojih su 
fosfatidi i kalcij naročito važni kod ishrane djece 
i rekonvalescenata. Theobromin oživljava rad mi- 
šića i krvotoka, djelujući istodobno i na vegetativ- 


ni sistem. 


topljeni sir 


»zdenka« 
kutije 6 porcija 225 gr. 


topljeni 
blok 


HRANJIVOST ČOKOLADE 
USPOREĐENA S DRUGIM NAMIRNICAMA 








#$ 50 grama i : 
Prehrambeni E 1-4 ME oz S g Eg 8 ' sa primjesom 
artikli FE: EEE mE. 3 KE so paprike 
BErl'avi sz |Io=| smerre"r senfa 
šunke 
Čokolada za sio 


_a 


jelo 07| 5 1245167 520 | 146 


Desertna 
čokolada . 07| 55132 59 1 560 | 183 | 
Mliječna 
čokolada 0,7 | 10,5 | 32 54 1 560 | 203 » ( 
Punomasno 
mlijeko 3 3,2| 4,5 88 60 29 
FTATNETI EA EJ EVE VE PNI EJ TLOZ JEAN ETON PANDE 


Goveđe meso, 
polumasno 


Kruh (raženi) 

Krumpir oljušt. 

Povrće 

Svježe voće 

Kruh (raženi) 
a —————mm—B—————————— 


ementaler & edamer & grojer & trapist & sporttrapist & maslac 

TVORNICA  ELEKTRIČNIH KUĆANSKIH 
APARATA, TERMOAPARATA, OPREME | 


ELEKTROINSTALACIONOG MATERIJALA 7 sik 2 SM 


gt ZAGREB — JUGOSLAVIJA Tvornica električnih kućanskih aparata, 
Kontakt TELEFON: 53-655, 53-147 - TELEX: 02-258 | termoaparata, opreme | elektro instalaci s 
| ri 





ZAGREB, Radnička cesta br. 53-55 
PR O ZOVES ED 1 Telefon 53-655, 53-147 — Telex 02-258 

Priključnice ( m | 

Električna glačala GQ 
Električne lonce “u 
Usisače za prašinu = 
Električne štednjake P=, 

